Política | Euskal blokeo politikoa gaindituko dugu - El Salto - Hordago\nUnidas Podemos valorando en rueda de prensa el resultado de las elecciones. Dani Gago\n4 mar 2020 11:43\nLanaren Ekonomia, Bilbo Hiria, Argia eta Hordago elkarlanean. Entzun irrati saioa hemen\nGobernu berria dago Espainian, duela zortzi aste PSOEk eta UPk Kongresuan lortutako gehiengo sinplearen ondorioz. Krisiaren hamarkada galdua ixten da horrela, ezkerreko itun programatiko batekin eta alderdien metaketa plurinazionalarekin, bost urteko blokeo politikoaren ostean politika demokratizatzaileak egiteko aginduarekin. Atzean geratu diren politika okerrak aztertuko ditugu, Espainiak berriki abiatutako aldaketaren euskal deklinazio baten beharra nabarmenduz.\n“Kapitalismoan sakontzea erabaki zuten euskal eta espainiar agintariek, 2014ra arte doikuntza politika eginez, langileen baldintzak okertu eta politika sozialak murriztuz”\nHAMARKADA GALDUAREN BIDE OKERRA\nBide neoliberalean sakontzea erabaki zuten PPk eta PNVk krisia piztu zenean. 2007an piztutako krisiaren ondorioz, lan okupazioan galera larriak izan dira azken hamarkadan, batez ere eraikuntzan, industrian eta merkataritzan. Bazegoen alternatibarik, gauzatzea lortu ez genuen arren: epe laburrean politika sozial eta hedakor anti-ziklikoak egitea, epe luzera eraldaketa estrukturala bultzatzen zen bitartean. Samir Aminek esan zuenez, kapitalismoaren krisian kapitalismotik irtetzeko bide berriak ziren eta dira beharrezkoak, sozialismorantz urratsak emateko.\nBaina ez. Kapitalismoan sakontzeko bidetik joatea erabaki zuten euskal eta espainiar agintariek, 2014ra arte doikuntza politika gogorrak eginez. Langileen baldintzak okertzeko erreformak eginez eta politika sozialak murriztuz, enpresari handien eta bankuen aldeko politika egin zuten Espainiako zein Euskal Herriko Gobernuek. GIPSI deritzen herrialdeetako Syriza, Bost Izarren Mugimendua, Blokoa, Podemos eta Sinn Fein alderdi eta koalizioen gorakada neutralizatzeko moteldu zuen Troikak austeritatea, quantitative easingdiru politikaren bidez. Horrela, 2015aren urtarrilean garatzen ari zen krisi politikoa leundu nahi zuen Mario Draghik, Europako Banku Zentraleko orduko zuzendariak.\n“Arlo industrial eta ekonomikoan ezer gutxi egin zuten, aldi berean internazionalizazioa, desindustrializazioa eta jarduera eskas berrien aldeko apustua berresten”\nBitartean, langile publikoen jubilazioak ez ordezkatzea eta langileriaren behin-behinekotasuna eta azpi-kontratazioa areagotzea erabaki zuten zuten Rajoyk zein Urkulluk, Rementeriak eta konpainiak. Kaleratzeak erraztu, finantza erakundeei lagundu eta higiezinen burbuilaren ondorio sozial latzenen aurka ez zuten ezer egin. Ezinbestekoak izan ziren garaian, Diru-sarrerak Bermatzeko Errenta (RGI) eta beste politika sozialak —osasuna, hezkuntza, zaintza kolektiboak…— etengabe murriztu zituzten baita ere. Konponbidearen gakoa zeukan arlo industrial eta ekonomikoan ezer gutxi egin zuten, aldi berean internazionalizazioa, desindustrializazioa eta jarduera eskas berrien aldeko apustua berresten zuten bitartean.\nINTERNAZIONALIZAZIOA ETA DESINDUSTRIALIZAZIOA\nAlde batetik, internazionalizazioa —hots, euskal enpresen deskapitalizazioa— izan da Tapiaren eta SPRIren estrategia nagusia, barne eskaria berpizteko ahaleginak egin beharrean. Euskal enpresa handiei nazioarteko merkatuak bilatzeko zein nazioarteko kapitalen eskuetan geratzeko laguntza eskainiz, kanpo balantza orekatzea bilatzen zuten PNVk zein PPk, inportazioen jaitsieragatik batez ere, petrolioaren merkatzearen laguntzarekin. Benetako esportazio sendoak bultzatzeko berrikuntzak eta inbertsioak gauzatu beharrean, tokiko inbertsioen eta okupazioaren aurkako politika egin dute euskal zein espainiar agintariek.\nDesindustrializazioa izan da, bestetik, agintarien axolagabekeria nagusia; azken hamarkadaz haratago, aurreko mendearen azken laurdenetik hona finkoa izan den joera kaotikoa. Krisi epeetan jarduera industrial bideragarrien aldeko politikak egin beharrean, —hau da, kapitalistak inbertsio edo kapitalizazio publikoen bidez lan egitera behartu beharrean— utzikeria izan da nagusi PNVren gobernuen aldetik. Kapitalista globalen interesak jarri dituzte tokiko landun, bezero eta hornitzaileen beharren gainetik, liberalizazio ekonomikorako joera abertzaletasunaren aurretik kokatuz.\n“Porlan-turismo binomio okerraren aldekoak dira PP eta PNV, eta azken urteetan argi erakusten duten bide okerrean sakondu dutela, Madrilen zein Bizkaian”\nBitartean, balio erantsi gutxiko jarduera berrien aldeko apustua egin dute, galdutako okupazio industrialak ordezkatzeko. Turismoaren eta makro-ekitaldi iragankorren ekonomiaren bidez, soldata eta etekin eskaseko enpresa eredua bultzatu dute. Aldi berean, zerbitzuen (azpi-)kontratazio pribatua bihurtu dute politika publikoen eredu, 1980ko hamarkadan neoliberalismoaren sortzaileek (Thatcherrek eta Reaganek) ezarritako irizpideak geureganatuz. Bukatzeko, eraikuntza enpresak izan dira agortutako eredu honen motorra, azpiegitura publiko erraldoien eta etxebizitza pribatuen biderkatze espekulatiboaren bidez. Horixe da oraindik ere PNVren eta PPren hautua. Langileen soldaten eta enpresen produktibitatearen debaluazioan eta kanpoarekiko defizit ekonomiko eta energetikoan oinarritzen den “porlan-turismo” binomio okerraren eredua berrindartzearen aldekoak dira, eta azken bizpahiru urteetan argi erakusten duten bide okerrean sakondu dute han eta hemen, Madrilen zein Bizkaian.\nESPAINIAKO POLITIKA BERRIA\nEspainiako Gobernuaren politika berria poliki-poliki garatzen den bitartean, PSOE-UP legealdirako akordio programatikoaren azterketa beharrezko suertatzen da. Langileen eskubideak hobetzea, politika ekologiko, sozial eta feministak indartzea eta baliabide berriak lortzeko erreforma fiskala dira akordio horren ardatz nagusiak, eta Unidas Podemosen aldarrikapenetatik urrun geratu den heinean, nabariak dira akordioaren mugak. Lan arloko atalean kaleratzeen aurka langileak apur bat babesteko, kontratuen ultra aktibitatea berrezartzeko, lan ikuskaritza indartzeko, gutxieneko soldata igotzeko, emakumeen lan partzialtasun behartua gutxitzeko eta etxeko langileak duintzeko urratsak emango direla iragarri dute, besteak beste, eta nazioarteko zailtasunak eta tokiko eragile sozialekin pultsua izango dira datozen urteetako gakoak, lanaren legedi berri baten osaketa kosmetikoa edo sakona izango den ikusteko.\n“Gobernuak gauza asko iragarri ditu, horietako batzuk estetikoak edo testimonialak. Bitartean, zuzenean hainbat neurri har daitezke, borondatea erakutsiz gero”\nGobernuak gauza asko iragarri ditu, horietako batzuk estetikoak, efektu erreal oso murritza edo testimonialekoak. Bitartean, zuzenean hainbat neurri har daitezke, borondatea erakutsiz gero. Patronalarekin soka ez tenkatzeko, aldiz, etorkizunean egingo dituztela aipatzen ari dira: urrezko denbora bat da hori EREak eta antzeko neurriak aplikatzeko. Egia esanda, erronka nagusia atalez atal egingo den lan erreforma izango da, edo Langileen Estatutu Berriaren osaketa, haien hitzetan. Nola egingo dute, baina? Alde bakarretik? Patronal eta sindikatu batzuekin bakarrik? Edo sindikatu eta patronal gehiagorekin eztabaidatuz? Bestetik, lan erreforma arrakastatsua izateko, kaleratze bidegabearen kasuan, lanera bueltatzea langilearen eskuetan uztean datza gakoa. Bestela, diru gutxiko kontua izango da arazoa.\nLan mundutik haratago, politika sozialak indartzea da Gobernu berriak agindutakoaren bigarren zutabea. Hezkuntza eta Osasun sistema publikoak hobetzeko politikak, menpekotasunaren eta zahartzaroko pobreziaren aurkako programak, eta, lehenengo haurrentzat eta gero denontzat, Ingreso Mínimo Vital delakoa ezarriko dute (euskal DBEaren antzekoa). Horrekin batera, hainbat politika ekologista, feminista eta sektorial berriek osatzen dute programa ekonomikoa, lege aldaketa eta gastu zein inbertsio neurri berriak ekarriko dituena.\nEskubide Sozialen Estatu Idazkari Nacho Álvarezen taldea izango da azken arlo horretan aurrerapausoak planifikatu eta gauzatzeko arduraduna, beti ere Gobernuak erreforma fiskalen bidez baliabide berriak lortzen baditu. GAFAM (Google, Apple, Facebook, Amazon, Microsoft) enpresa teknologikontzako zerga zein finantzarioentzat Tobin zerga onartu dituzte berriki, eta enpresari ertain eta handiei Sozietate Zerga igotzeko aurreikuspena da garrantzitsuena, %15eko zorua ezarriz (%18 finantza erakundeei). 130.000 euro baino gehiago irabazten dutenei PFEZa igo nahi die baita ere Gobernuak. Programa fiskal horren aurrean, euskal erakunde propioek ildo beretik joko al dute? Edo euskal oasiak aberats kosmopolitentzat sortutako ameskeria izaten jarraituko al du? Gure esku dago erantzuna.\n“Estatu Idazkari Nacho Alvarezen taldea izango da politika sozialen aurrerapausoen arduraduna, beti ere Gobernuak erreforma fiskalen bidez baliabide berriak lortzen baditu”\nEUSKAL BLOKEOAK DARRAI\n2019ko Foru Hauteskundeen ostean Nafarroako aldaketa prozesua birplanteatzeko beharra agertu zenetik, ezkerreko politika egiteko PSOEren ezinbestekotasuna orokortu egin da, Euskal Herrian baita ere. Uxue Barkosek zuzendutako laukoaren “aldaketa lasaia” da batzuentzako porrotaren zioa, 2015ean adostutako programaren hainbeste atal gauzatu ez izanak herritar askoren desmobilizazioa ekarri zuelako. Edozein kasutan, abiatutako aldaketari heltzeko gai izan dira indar nafarrak, PSN ekuazioan sartu eta Txibite sozialista Lehendakari eginez.\n“Eusko Legebiltzarrean ez dute gehiengorik, eta A-5eko hauteskundeetan PNV eta PSEk beren egoera ahuletik irteteko ezgaitasuna agerian utziko dute”\nAldi berean, ezer ez da mugitu Bizkaiko, Gipuzkoako eta Arabako gobernuetan. Garai desberdinetan lehiakide zein aliatu izandako PNVk eta PSEk elkarrekin gobernatzen jarraitzen dute, ezker politiko eta sozialaren ezintasuna agerian utziz. Aldundietan ez bezala, Eusko Legebiltzarrean ez dute gehiengorik, eta apirilaren 5eko hauteskundeetan erregimeneko bi indar historikoek beren egoera ahuletik irteteko ezgaitasuna agerian utziko dutelakoan gaude. Zarata mediatikotik haratago, ez dugu ahaztu behar euskal erakunderik handienak urteak daramatzala blokeatuta. Hasieran PPrekin gobernatzen zuten, baina Espainiako politikaren eraginez apurtu zen aliantza hura, eta Urkulluren ahalmen exekutiboa zein legegilea ahuldu zuen.\nBitartean, egoera ekonomiko eta soziala kaskartzen doan heinean, norabide antolatuak topatzeko beharra areagotzen da Euskal Herrian ere, Lapurdiko Jaka Horiek okupatutako errotondetatik Gipuzkoako edota Bizkaiko kaleetara. Herri eta auzoetan bultzatzen den eredu berria erakundeetan gauzatu behar dugu baita ere. Ezkerreko indar metaketa eskatzen du, adibidez, Miren Gorrotxategi Elkarrekin Podemoseko hautagaiak, EH Bilduren eta PSEren aldetik PNVri begira egoteko arriskua dagoen bitartean, ildo nazional edo sozialen inguruko adostasun partzial kudeatzaileen mesederako. Gatazka sozial eta sindikalaren areagotzea izan dugu hizpide azken hilabeteetan, batez ere U-30ko grebaren harira. Baina ez da nahikoa. Urte luzeetako borroka partzialetatik errotiko mugimendu eraldatzaile orokor baterako jauzia egin beharra daukagu, kudeatzaile kaskar nazionalistak etxera bidaltzeko helburuarekin. Hori da politika ekologista, feminista eta sozialista berriak gauzatu ahal izateko aukera nagusia.\n“Ezkerreko indar metaketa eskatzen du Miren Gorrotxategi Elkarrekin Podemoseko hautagaiak, EH Bilduren eta PSEren aldetik PNVri begira egoteko arriskua dagoen bitartean”\nSindikal agenda, martxoaren 4tik aurrera\nMartxoaren 4a, eguaztena\nEHUk eta Hezkuntza Sailak azpikontratatutako garbitzaileen kolektiboa 5 asteko greba greban dago astelehenetik, soldatak Eusko Jaurlaritzako garbitzaileekin parekatzea exijitzeko. Gaistezen kotxe karabana egingo dute EHUko Aulariotik (LAB, ELA, ESK eta CCOO).\nBizkaiko Novaltiako langileek 227 egun daramate greban hitzarmen propio eta justu baten alde (@NHuelga).\nGipuzkoako Zaharren egoitzetako langileek 235 egun daramate greban, eta apirilaren 8ra luzatuko dute greba, hobekuntzarik egiten ez bada (ELA, @erresidentziak).\nLaudioko Tubos Mecanicos Norte enpresako langileek 23 egun daramate greba mugagabean (ELA).\nErandioko Upline-Dendateleko langileak 19 mobilizazio egun daramate, enpresak, Euskaltelen laguntzarekin, nominak ordaintzen ez dizkiela salatzeko (@UplineDendatel).\nEguaztenero moduan, arte ederretako ikasleak fakultate aurrean batuko dira 13:00etan, ikasketa kostuak murriztea eskatzeko.\nArabako zaharren egoitzetako langileek kontzentrazioa eta prentsaurrekoa egingo dute, bai langileen eta bai erabiltzaileen baldintza txarrak salatzeko (ELA, LAB, UGT, CCOO).\nIbarrako Voith enpresako langileen lehen greba eguna da gaur. Beste 5 greba egun egingo dituzte martxoan zehar (ELA, LAB).\nBizkaiko Etxez Etxeko Laguntza zerbitzuko langileak greba egingo dute hitzarmen berri bat lortzeko (LAB, ELA, UGT).\nBilbon, Ongi Etorri Errefuxiatuak elkarretaratzeak deitu ditu, 11:00etan Turkiako kontsulatuaren aurrean eta 12:00etan Greziako kontsulatuaren aurrean, Turkian, Balkanetan eta Grezian errefuxiatuek bizi duten larrialdi egoera salatzeko (@oeebizkaia).\nMartxoaren 5a, eguena\nEHU etaHezkuntza saileko garbitzaileen greba dela eta deialdia dago 8:00etan Gasteizko Kanpuseko Aularioan eta manifestazioa 11:00etan (LAB, ELA, ESK eta CCOO).\nIruñeako Sephora dendetako langileek greba mugagabea egiten jarraituko dute astero moduan, ostegunetik larunbatera arte. Jada 12 greba egun egin dituzte (ELA).\nArabako Laminaciones Arreguiko langileek lanuztea egingo dute 10:30etatik 12:30etara, kaleratzeak salatzeko. Arratsaldean manifestazioa burutuko dute 18:30etan Bilbo Plazatik Andra Mari Zuriaren Plazaraino (@Arreguienlucha).\nGorputzak eta Sexualitatea Performance-a Albiako Lorategietan (Bilbo), 19:00etan.\nMartxoaren 6, barikua\nEHU etaHezkuntza saileko garbitzaileen greba dela eta manifestazioa dago 7:30etan Gasteizko Kanpuseko Aularioan (LAB, ELA, ESK eta CCOO).\nTo Share behatokiak antolatutako tailer zikloaren bigarren tailerra egongo da, “Igualdad desde la perspectiva de género” izenekoa, Leioako Lan Harremanen Fakultatean 12:00etan. (ToShare, Argilan-ESK, ESK).\nMugimendu feministaren kalejira Eusko Jaurlaritzatik (Bilbo), 11:00etatik 13:00etara.\nIkasle Sindikatuak ikasle greba feminista deitu du, indarkeria matxistaren eta hezkuntza frankistaren aurka. Mobilizazioak egongo dira 12:00etan Bilboko Arriaga Plazan, Donostiako Bulebarrean eta Gasteizko Andra Mari zuriaren plazan (Ikasle Sindikatua).\nIcer enpresako langileek 96. greba eguna burutuko dute, lan-baldintza hobeen alde (ELA)\nIpar Euskal Herrian eraginez, Frantziar Estatuko Ibilgailu gidaridun alokatuen (VTC) gidariek greba egingo dute, lan-baldintzen hobekuntza eskatzeko (Intersyndicale Nationale VTC, INV).\nMartxoaren 7a, larunbata\nMugimendu Feministaren kontzentrazioa egongo da Astarloa eta Gran Via kaleen artean, 19:00etan. Ondoren kalejira abiatuko da Arriagatik, 21:00etan.\nBaionan 19:00etan Emazteen* Manifa Feminista egingo dute, eta 20:00etan, gaualdi feminista Epaiskan.\nMartxoaren 8, domeka\nMugimendu Feministak hainbat mobilizazio deitu ditu, emakume langileen eguna\nIruñean, 12:00etan mobilizazioak herri eta auzoetatik eta Gaztelu enparantzatik. 18:00etan Antonutin eta mobilizazio zentralizatuak eskualdeetan.\nGasteizen, 12:30etan General Loma Plazan eta 17:30etan San Anton Plazan.\nDonostian, 12:00etan mobilizazioa Alderdi Ederretik eta herri eta auzoetatik.\nBaionan, 11:00etan Pausa aurrean (18 Lesseps kaia).\nBilbon 13:00an Jesusen Bihotzean.\nBermeon, 12:00an, Goiko Plazan.\nGernika, 13:00an, Merkuriotik.\nEuskalerri kontinentalean, Frantziako sindikatuek emakume langileen egunean ekintzak eta manifestazioak burutzera deitu dute (CGT, FO, FSU, Solidaires, FIDL, MNL, UNL eta UNEF)\nSanturtzi eta Bilbo lotzen duen Supersur saihesbidearen gestioaz arduratzen den Transbisako langileek greba egingo dute martxoaren 8 eta 31 eta apirilaren 20an. ELAren esanetan, enpresaren kudeaketa ezin txarragoa izan da, eta lan arazoak konpondu beharrean, gaiztotu egin dira azkenaldi honetan (ELA).\nMartxoaren 9a, astelehena\nAstelehenero legez, Hego Euskal Herriko pentsiodunek kontzentrazioak burutuko dituzte Donostia, Iruñea, Bilbo, Gasteiz eta beste hainbat herritan, pentsio duinak aldarrikatzeko.\nMartxoaren 12a, eguena\nTecnilógica/Accentureko langileek kontzentrazioak burutuko dituzte enpresako bulegoen aurrean (CCOO).


Alkateak urriaren 24an bilduko dira Ministeriokoekin, putreek aireportuan sortzen dituzten arazoak ekiditeko - Txorierri - Aikor.eus\nAlkateak urriaren 24an bilduko dira Ministeriokoekin, putreek aireportuan sortzen dituzten arazoak ekiditeko\nAikor aldizkaria 2018-09-20 13:25\nAzken bolada honetan, gero eta putre gehiago dabiltza aireportuan. Saiek istripuak sortu dituzte bertan, azkenak maiatzean eta uztailean. Hori dela-eta, auzokideak zein pilotuak arduratsu agertu dira. Txorierriko alkateek ardura jaso eta urriaren 24an egingo dute bilera bat Madrilen, Trantsizio Ekologikoaren Espainiako Ministerioko (aurreko Ingurumen Ministerioa) arduradunekin.\nBileran, Txorierriko zein Madrilgo ordezkariek egoera aztertuko dute, hau da, putreak zergatik agertu diren aireportuan. Gainera, Erandio, Sondika, Loiu, Derio, Zamudio eta Lezamako alkateek arazoa konpontzea eskatuko diete Espainiako Ministerioko lagunei. “Premiazko neurriak hartzea da gure lehentasuna, putre eta hegazkinen arteko talkak eta horiek sortzen dituzten arazoak ekiditeko. Hori bileran jakinaraziko diegu Ministeriokoei. Erakunde publikoen artean koordinazioa egon behar da, eta Ministerioak bere ardura hartu behar du”, esan dute alkateek.\nIldo honi jarraituz, azken hilabete hauetan, udal ordezkariek batzarrak antolatu dituzte AENA elkarteko lagunekin, aireportuko zuzendaritza-taldearekin eta Bizkaiko Foru Aldundiarekin. “Orain arte egin dugun moduan, Txorierriko udalok etengabe jarraituko dugu lanean, arazo hori konpontzeko. Arazoa konpontzeari dagokion erakundeek irtenbideak eta neurri zehatzak eskaini behar dizkigute, gure herritarren segurtasuna behar bezala bermatzeko”.


Home\tArchives\t14 ABE 10\nGipuzkoako industria sarea eta krisiari aurre egiteko estrategiaAtzo Azpeitian izan ginen Larrañaga zerrategia ezagutzen. Era zuzenean edo zeharkakoan ia 40 langile dituen enpresa hau lanean ikustea ikusgarria izan zen, baina benetan deigarria iruditu zitzaidana beste kontu bat izan zen: bere lanaren emaitza. Askotan esan izan da gure baserritarrentzat pinudiak ekarpen oso garrantzitsua egin izan duela: egoera ekonomiko larrietan edo inbertsioak egin behar\n1234 Markel Olano Arrese1980an hasi nintzen politikan, hamabost urte nituela, EAJren Euzko Gaztedi gazte erakundeko kide egin nintzen. EGIko militantzia urteak Beasaingo eta Goierriko EGIko barne egituretan lan politikoa eta suspertzailea eginez eman nituen. Euskal Herriko Unibertsitatean Filosofia ikasketak egin, eta ondoren doktoretza ikasketak egin nituen. Orain, doktore tesia idazten ari naiz.\tTwitter Tweets por @markelolano\nArtxiboa\tAukeratu hilabetea 2014(e)ko abendua 2014(e)ko azaroa 2014(e)ko urria 2014(e)ko uztaila 2013(e)ko apirila 2013(e)ko urtarrila 2012(e)ko azaroa 2012(e)ko iraila 2012(e)ko maiatza 2011(e)ko maiatza 2011(e)ko apirila 2011(e)ko martxoa 2011(e)ko otsaila 2010(e)ko uztaila 2010(e)ko ekaina 2010(e)ko maiatza 2010(e)ko martxoa 2010(e)ko otsaila 2009(e)ko abendua 2009(e)ko azaroa Gehien ikusitako postak\tKukuaren Kabia\t2014-10-10T13:56:18+00:00


Konparaziozkoak, ondoriozkoak eta aditza ez pertsonal eran duten perpausak - hiru Presentacion - Urrutiko Lanbide Heziketako Institutua\nKonparaziozkoak, ondoriozkoak eta aditza ez pertsonal eran duten perpausak/\nKantitatea edo indarra adierazteko beste modu batzuk\nMenpeko adberbio-perpaus guztien artean, konparaziozkoak eta ondoriozkoak dira osagarri zirkunstantzial funtzioa inoiz egiten ez duten bakarrak: beti perpaus osagarriak dira (17. gaia ikusi). Bestalde, menpeko perpaus mota berezi bat dira, ez pertsonal eran duten aditzez eratzen direnak (10. gaia ikusi).\nProposizio nagusian hasten den konparazio baten bigarren osagaia osatzen dute. Proposizio horrek lehen terminoa ere berarekin du. Konparazio hau berdintasunezkoa, gehiagotasuna edo gutxiagotasuna adierazteko izan daiteke.\nMenpeko juntagailu batez hasten dira (22. gaia ikusi): que, como.\nPerpaus nagusian determinatzaile bat edo kantitate-aditzondo bat (zenbatzailea) izaten dute: tanto, tan, más, menos, igual...\nNukleoa izenez, izenondoz, aditzez edo aditzondoz osatuta dago. Hauen kopurua, intentsitatea edo gradua adierazten da: En esta clase hay más sillas que mesas.\nIndartzaileak nukleoari sintaktikoki eragiten dio. Indartzailearen esanahiak, egiturak gehiagotasunezko konparazioetan (más erabiliz), gutxiagotasunezkoetan (menos erabiliz) eta berdintasunezkoetan (tanto eta igual de erabiliz) sailkatzen laguntzen du.\nKonparazio-osagaia menpeko perpaus-egitura modu esplizituan azaltzen da, eta que (gehiagotasuna eta gutxiagotasuna adierazteko) edo como (berdintasuna adierazteko) egiturekin hasten da: Yo soy más torpe que tú.\nKonparazioaren terminoak modu esplizituan azaltzen du nagusitik desberdintzen duen elementua: Paula es más estudiosa que Rocío [es estudiosa].\nProposizio nagusian esaten denaren emaitza, eragina edo ondorioa adierazten dute. Bi mota daude:\nOndoriozko ez indartzaileak: hauen helburua aurreko perpausean baieztatzen den ondorio baten berri ematea da: Estaba enfermo, así que no pude asistir al examen. Perpaus hauetan osagaiak lokailuen bitartez (luego, conque, así [es] que, de modo que), lokuzioen bitartez (por consiguiente, por [lo] tanto, por eso) edo alborakuntza soilez (22. gaia ikusi) elkartuta daude (22. gaia ikusi).\nOndoriozko indartzaileak: perpaus nagusiaren ondorioa adierazten dute eta aldi berean nukleoaren nolakotasuna mailakatzen dute: Estaba tan enfermo que no pude asistir al examen.\nOndoriozko mota honetan konparazioetan bezalaxe nukleo bat, indartzaile bat (tan edo tanto) eta que bitartez hasten den ondoriozko menpekoa aurkitzen dira.\nAditza ez pertsonal moduan duten menpekoak\nAditzaren funtzioa dutenean, infinitiboak, gerundioak eta partizipioak (10. gaia ikusi) menpeko perpausen predikatuko zati izan daitezke. Bi mota bereizten dira:\nMenpeko perpausa nagusian fonetikoki integratzen da beste osagai bat izango balitz bezala, eta bigarren mailako predikatu baten funtzioa hartzen du predikatu nagusiarekin batera: No me apetece ir a la fiesta - La saludó cogiéndole las manos - Fuimos a ver la casa construida por María.\nInfinitibo-egiturek menperakuntza substantiboaren (24. gaia ikusi) berezko funtzioak betetzen dituzte, gerundioak eta partizipioak, ordea, menperakuntza adjektiboarenak (23. gaia ikusi).\nEgitura askoz autonomoagoak dituztenak dira, beren subjektua dute eta perpaus nagusia baino lehenago daude, orduan eten baten bidez bereizten dira harengandik. Perpaus hauek beti adberbio-mendekoak dira: Después de verte a ti, me encontré con tu hermana - Aprobando las matemáticas, pasas al curso siguiente - Rendidos por el esfuerzo, se fueron a descansar.\nEz pertsonal moduen erabilera perifrastikoak\nInfinitiboa, gerundioa eta partizipioa aditz-perifrasien nukleo moduan azaltzen dira, honako egitura hau dutelarik:\nAditz laguntzaile jokatua + ( lotura)+ aditz nukleo ez pertsonal moduan.\nEz pertsonal moduak predikatuari esanahi lexiko nagusia ematen dio. Aditz laguntzaileak, ordea, ondorengo esanahi gramatikal hauek ditu:\nEdozein aditzek dituen berezkoak (9. gaia ikusi): pertsona eta numeroa, denbora, modua eta aspektua.\nPerifrasiaren berezkoak: goian aipatutakoei gehitzen zaizkien modu-balioak edo aspektu-balioak.\nAditz-nukleoa partizipioan dute:\nPartizipioa maskulino singularrean aldatu gabe agertzen diren aditzen forma konposatuak: Se había levantado a las cinco de la mañana - Se habían levantado.\nEra pasiboan dauden egiturak. Hauetan partizipioa perpaus pasiboko subjektuarekin komunztatuta dago: El Ejército francés fue derrotado en Arapiles - Los franceses fueron derrotados.


Antzerkiari ziztada berriak emateko - Gipuzkoako Hitza\nAntzerkiari ziztada berriak emateko\n2019, ekainak 21 Albisteak, gipuzkoa, Kultura 253\nGaurtik etzira ikusi ahal izango da saiakera berri horren emaitza. Aspaldi hasi ziren lanean, formatua “modu erradikalean” aldatuta, Eztenaren betiko espiritua alde batera utzi gabe. “Hiru estreinaldi bultzatzea polita izango zela pentsatu genuen, eta Eztena jaialdiaren aurreko asteetan sortuko ziren obra horiek, laborategietan”, zehaztu du Guillanek. Ondorengoak izango dira estreinaldiak eta zuzendariak: Espe Lopezen La mirada, Metrokoadroka kolektiboaren Aldarri, eta Horman Posterren Eraikitzen gaituzten hitzak.\nDeialdi ireki baten bidez osatu dute estreinaldi bakoitzean parte hartuko duen aktore taldea. Hainbat herritako aktoreak izango dira Errenterian, baita Euskal Herritik kanpokoak ere. Guillanek azaldu duenez, jende askok eman zuen izena parte hartzeko, eta aukeraketa lanean aritu dira. “Azken asteotan buru-belarri ari gara lanean. Hogei pertsona eta antzezlan bakoitzaren zuzendariak ari gara zeregin horretan”. Antolatzaileak zehaztu duenez, Eztenaren filosofiarekin bat egiten duten herritarrak hurbildu dira laborategietara. “Aktoreak dira gehienbat, antzerki estilo ugaritakoak eta hainbat egonezin dituztenak. Antzerkiaren mundu zabalean interesa piztu du proposamenak”.\nAntzokia, sotoa eta kalea\nHiru formatutako lanak sortzen ari dira. Antzokirako moldatutakoa da bat, La mirada. Formatu txikikoa da beste bat, Eraikitzen gaituzten hitzak, eta soto batean egingo dute. Aldarri, berriz, kalerako prestatu dute, eta egun bakoitzean toki desberdin batean eskainiko dute: “Zumardian, Beraunen eta jaialdiaren erdigunea izango denaren backstage-an”.\nAntolatzaile taldeko kideak azaldu duenez, Eztenaren formatu berrian “estreinaldirako bidea edo prozesua” da garrantzitsuena: “Garrantzi handia ematen diogu gauzak egiteko moduari; ez produktuari berari, baizik eta gauzen zergatiari eta nolakotasunari. Emaitza baino baliotsuagoa da aktoreen bi aste hauetako bizipena”. Hainbesteko garrantzia eman diote prozesuari, ezen beste hiru sortzaile ere ari diren jarraipena egiten: Alaia Martin dokumentazio lanean ari da; Amets Badiolak argazki kronika egingo du, eta Zazpit’erdi ekoiztetxea grabaketa lanetan ari da. Liburu bat edo dokumental bat egin nahi dute gero.\nMetrokoadroka kolektiboko kidea da Guillan bera, eta zuzendaritza lanetan ere ari da, beste lau lagunekin batera; Aldarri antzezlana ontzen ari dira guztiak. Errenterian oinarrituta dago, eta herrian bertan bakarrik eskainiko dute, asteburu honetan. “Ez da beste edozein tokitan egin daitekeen ikuskizun bat; tokira bertara moldatutakoa da. Herriarekin, bertakoekin elkarrizketan jarri ditugu aktoreak”. “Talka” horretatik sortu dute antzezlana. “Kanpoko begirada bat eskainiko dio herriari, egunerokotasunean txertatuko dute, eta herriari bueltatuko diote. Ispilu lana egingo dute”.\nGuillanek zehaztu du Eztena jaialdiko zuzendari bakoitzak “bere erara” kudeatzen duela elkar ezagutzen ez duen aktore taldea. Alde horretatik, Metrokoadrokan hasieratik saiatu dira jolasen eta esperientzien bidez “elkarbizitza bat sortzen”. Ondoren, pixkanaka sortu dute antzezlana. Horren erakusgarri, azalpenak ematean Guillanek berak ere artean ez zeukan erabat argi Aldarri antzezlana nolakoa izango zen.\nAntonin Artaud frantziarraren hitzak erabili izan dituzte Eztenaren filosofia deskribatzeko: “Erritual bat da antzerkia, erraietatik bultzaka datorren izurrite gordin eta eder bat”. Eztenkada bakarra eman ondoren, hil egiten dira erleak, eta eztenak ziztada bakarrarekin zabaldu du izurritea.


2021eko ikastolen jaiek, era bateratuan jorratu zuten jarduera programa sortu zuten. Jarduerak era askotarikoak izan ziren. Izan ere, literatura, kirola, jolasa, musika, dantza eta artea izan ziren antolatutako ekimenen oinarri, beti ere auzolana bidelagun hartuta.\nUrtea amaituta ikastoletan egin den balantzea oso baikorra izan da, eta hortaz, aurtengoan jarduera programa bateratuaren 2. edizioari ekin diote 2022ko ikastolen jaien antolatzaile diren ikastolek.\nLiburu Ibiltaria deritzon ekimenarekin eman zaio hasiera aurtengoari. Joan den ikasturtean egin zen modu berean, ikastolen jaien antolatzaile diren ikastolez gain beste hainbatek hartuko dute parte. Izan ere Euskal Herri luze zabaleko 28 ikastoletako DBH 3ko ikasle arituko dira sormena eta elkarlana oinarri dituen ekimen honetan, eta hortaz, ehunaka egile izango ditu aurten ere liburuak kontatuko digun istorioak.\nEgitasmoak DBHko ikasleak aintzat hartuta, praktika erakargarria mahairatu nahi du, euskaraz ongi pasatu, esperimentatu eta sormena lantzeko helburuaz. Halaber, Euskal Herriko ikastolen arteko elkarlana sustatu nahi da ikasleak euskararen baitan murgilduz. Euskalgintzari ere esperientzia bat, eredu bat eskaini nahi zaio.\nAurtengoan Liburu Ibiltariak Ibilaldia jaiaren antolatzaile den Bilboko Abusu Ikastolan hasi du bere bidaia. Bizkaiko beste bost ikastola bisitatu ostean Arabara egingo du salto, bertako lau ikastoletako ikasleak hartu eta landuko dutelarik. Iparralderako txanda ondoren, bi ikastoletan jorratuko dute. Gipuzkoako hamar ikastoletako ikasleek estaliko dute bidaiaren laugarren etapa. Liburuari amaiera Nafarroan emango zaio, aurtengo Nafarroa Oinezen antolatzaile den Tafallako Garcés de los Fayos Ikastolan hain zuzen. Aurretik, beste bost ikastola bisitatuko ditu Nafarroan barna. Liburua ikusgai izango da urriaren 16an, Oinez egunean, Tafallako Ikastolan bertan.


Free chat Paracatu. Ausazko arrotz doan txateatu berehala Paracatu tik.\nOngi etorri Chatroulette ParacatuEdozein lekutan, munduko pertsona aleatory bat konektatzeko. Chatroulette Paracatu dezakezu honako aukeren artean aukeratu:- Guztiak pertsona mota Paracatu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nParacatu hirien zerrenda:


Neguko arropa eta osagarriak aterako dituzte herriko dendek asteburuan - Oñati - Goiena.eus\nNeguko arropa eta osagarriak aterako dituzte herriko dendek asteburuan\nOihana Elortza 2018-02-20 12:47\nEgubakoitzean eta zapatu goizean egingo da Txandaren 'Azken txapa!'\nTxandako 25 komertzioak hartuko dute parte egubakoitzean eta zapatu goizean egingo duten 'Azken Txanpa' egitasmoan. Denda aurrera aterako dituzte udazken-neguko produktuak deskontu eta beherapenekin.\nUdazken eta neguko denboraldiari amaiera eman eta udaberrikoari ongietorria eman gura dio Txanda dendari elkarteak eta Azken txanpa! izeneko egitasmoa antolatu du egubakoitzerako eta zapaturako. "Aurrekoetan egin dugun bezala, denda bakoitzak ate aurrera aterako ditu neguko arropa eta osagarriak, bakoitzak bere deskontu edo beherapenarekin. Udaberriko produktuak ere izango ditugu, herritarrek ikusteko zer datorren", azaldu du zuzendaritzako kide den Irma Juaristik.\nGuztira Txandako 25 komertziok hartuko dute parte: Iramira, Maibi, Mendizabal; Marku, Urtaza, Urrutia Gizonak, Chic, Sua, Kuttun, Luar, Ane mertzeria, Laket1, Laket2, Haritza, Itziar optika, Bellotza, Ni moda, Baio, Caravanas Oñate, Olalde1, Olalde2, Arkauz optika, Amalur eta D’or.\nBestalde, datorren martitzenean, otsailak 27, egingo du Txanda elkarteak urteko batzar orokorra. Azken urtearen balantzea eta hurrengorako dituen asmoak eztabaidatuko dituzte, besteak beste, eta zuzendaritza berrituko dute; lau komertziotako ordezkariek zuzendaritza utziko dute (Luhar arropa denda, Arkauz optika, Rosa bitxigintza eta Ane mertzeria) eta beste lau sartuko dira. Bederatzi lagunek osatuko dute hurrengo zuzendaritza berria.


Silo bolen plastikoen bilketa asteartean egingo dute Ezkio-Itsason | El Diario Vasco\nSilo bolen plastikoen bilketa asteartean egingo dute Ezkio-Itsason\nGALILEA Jueves, 10 noviembre 2016, 00:42\nGoimen Elkarteak Ezkio-Itsaso herrian sor- tzen diren silo bolak egiteko plastikoen bilketa kanpaina aurrera eramaten du hilabetero eta azaroari dagokionez hurrengo asteartea, azaroaren 15a, izango da jasotze eguna.\nSilo bolak egiteko erabiltzen diren plastikoak eta hauekin batera mineralen zakuak ere uzteko, Udalak aurrez itxitura bat egingo du errepide bazterrean, autobus geltoki aldamenean. Bai plastikoak eta baita zakuak ere bezperan (astelehenean) atera beharko dira.\nBirziklatzeko arazoak ematen dituztenez, plastikozkoak ez diren sokak eta bidoiak ez direla atera behar gogoratzen da; aldiz, mineralen zakuak atera ahalko dira, denak zaku batean sartu eta muturra sokatxo batez itxita.\nEdozein zalantza argitzeko Goimenera edo Ezkio-Itsasoko udaletxera deitu.\nHaurrentzako 'Hitzen dantza' tailerra larunbatean Igartubeitin María Berasarte presenta su nuevo trabajo 'Súbita' en el Zelai Arizti aretoa


Zigarrola, 1 Musakola Arrasate\nOlarte 13 Arrasate\nZigarrola, 1 Musakola - Arrasate\nBisko + HR\nEskaintza paregabea kalitatezko koltxoi irmo honetan. Neurria 135x190\nIsolamendu termiko eta akustiko maila altuak.\nCentro Comercial Eroski - Musakola, z/g - Arrasate\nDeitu edo bidali e-mail bat\nZergatik ez zara ausartzen?\nAurtengoan Black Friday-arekin ez duzu aitzakiarik. Erosten duzun guztiari kenduko diogu BEZa. Desberdin jantzi nahi? 36 neurria nahiz 50a izan, animatu zaitez estilizatzen zaituen soinekoa eramatera.\nSan Esteban, 8 - Egino\nNeurrira egindako bainu altzarietan etxean behar duzun guztia. Kalitatea, diseinua eta prezioa erabilgarritasuna zainduz.\nKale Zaharra, 17 - Oñati\nBainu altzarien bilduma zabala. Zure espazioak ondoen erabiltzeko. Estilo eta diseinu guztiak.\ntel.: 945 331 047


Ternua etxeak gizonentzat egindako FURBA haize-kontrako jaka janzki epel, arin eta transpiragarria da. Egokia da mendiko jardueretarako, esate baterako, trekkingean, mendi-ibilietan, izotz-eskaladan edo alpinismoan erabiltzeko, eta baita eguneroko jardueretan eta denbora librekoetan babesteko ere. Mahuketan, alboetan, bizkarraldean eta txanoan zuntz luzeko iledun forrua dauka eta eskumuturrekoak belkro bidez estutzen dira. Gure deiera iraunkorrarekin bat etorriz, PFC gabeko ura aldarazteko tratamenduz dago hornitua eta Microshell Eco + Primaloft® Silver Eco 100 g betegarria dauka.\nBalio anitzeko jaka softshell hibridoa, mendi-jardueretarako aproposa. Zuntz luzeko ileko Windshell forrua mahuketan, alboetan, bizkarrean eta txanoan haizearen aurkako erabateko babesa eta elastikotasuna izateko, baita PFC gabeko ura aldarazteko tratamendua ere. Aurrealdean eta atzealdean Microshell Eco eta Primaloft®Silver Eco 100g ehuna du isolamendu eta babes Premium osagarria izateko haizearen aurrean. - Bi patrika haundi eskuetarako - Velcroz bidez estu daitezkeen eskumuturrak


Harkaitz-txoria (Trichodroma muraria) Aitzuloko leizean, Araotzen.\nmartxoa 23, 2017 martxoa 23, 2017 by Goierri Basatia, posted in Uncategorized\nGaur Araotz inguruan ibili naiz inguruko parajeak ezagutzen, eta Aitzuloko koba bisitatzera gerturatu naiz. PR-GI-102 mendi bidea hartu dut Araotzeko auzoan (Gipuzkoa), eta bertan mendiruntz abiatu naiz. Oso ibilbide lasaia da, landagune eta pinudi orbainez osatua. Otadiak ere aurki ditzazkegu, eta bertan ari ziren kantuan tuntun arruntak, negu txirtak, txirriskilak, kaskabeltzak eta beste hainbat txori.\nIbilbidean aurrera egin ahala bat batean Aitzuloko kobarekin topatzen gara. Momenturarte ez da igertzen leizerik agertuko denik bertara heldu arte. Inguru guztia kareharriaz inguratua dago, eta uraren modelatzearen ondorioz egitura karstiko ederrak eskeintzen dizkigu paisaiak. Urak berak eraiki zuen bere garaian Aitzuloko koba kareharria disolbatuz joan ahala, eta gaur egun bertaraino heldu gaitezke, baita sartu ere.\nNi Aitzuloko kobaren sarreretako batean\nTentazioari ezin eutsiz, leizearen barrualdea esploratzeari ekin diot. Arroka meteorizatuak milagro handiz eusten ditu leizezuloko aldapa gogorrak. Bertatik sai arreak ikusten nituen oso gertu, Aitzuloko begitik, baita belatxinga mokogorriak ere. horietako batean, kobaren horman bizidun bat mugitzen ikusi dut. Prismatikoak hartu eta aiba! harkaitz-txoria!\nEspezie hau erabat lotuta dago harkaitzetako habitatera. Espezie menditarra da, neguan migrazio altitudinal laburrak eginez goimendiko baldintza gogorretik ihes egin nahian. Hori dela eta, Euskal Herrian neguan agertzen da gure mendietan. Iberiar Penintsulan ez da oso ondo ezagutzen espezie honen bilakaera, behatzeko zaila baita, batez ere ez delako oso espezie ugaria eta guretzako habitat zailetan bizi delako. Hori dela eta da interes bizikoa.\nEmozio handiko momentu honetan, argazkia nahi nuen, eta konturatu naizean argazki kamera etxean utzi dudala bajoi itzela… baino naturaren argazkilari on batek bezala, legeak dio kamera etxean uzten dugunean interes bereziko bizidunak agertzen direla, eta gaur ere bete da! Gauzak horrela, segapotoaren objetiboa prismatikoaren lente parean ipini eta nolabait ondoren uzten dizkizuedan argazkiak ateratzea lortu dut. Ez dira kristonak, baino animalia antzeman daiteke! 🙂\nHarkaitz-txoria (Trichodroma muraria)\nAzkenik, bideoa ere egin diot eta azpiko estekan uzten dizuet. Nire hurrengo erronka: pultsoa hobetzea! 😉\nPrevious postIzki: okil ertainaren gordailu\nNext postUdaberriaren etorrera eta narrastien esnatzea\nOne thought on “Harkaitz-txoria (Trichodroma muraria) Aitzuloko leizean, Araotzen.”


Udalekuak ikastolan - Santo Tomas Lizeoa\nUdalekuak ikastolako ingurune seguru eta atseginean.\nIkastolako udalekuek familia eta haurrei ezagutzen duten ingurune seguru eta atsegin bat eskaintzen die. Familia eta adin ezberdinetara moldaturiko eskaintza da. Goizeko zaintzatik hasi eta jantoki zerbitzu aukeraz gain, 2 eta 3 urteko txikitxoek siesta botatzeko aukera izango dute. Ikastolako espazio eta baliabideez disfrutatzeaz gain Donostian zehar irteera ezberdinak egingo dituzte.\n2 urtekoentzak Udalekuak\nInformazioa · Izen ematea\n3 urtetik LH 2-rainoko Udalekuak


2 Corinthiens 6 - La Sainte Bible [Biblia Basque (EAB) 2008] - (2Cor 6)\nJainkoak bere ekintzan lankide gaituenez gero, eskatzen dizuegu ez dezazuela alferrik har haren onginahia.\nIzan ere, Jainkoak dio: Onginahi-garaian entzun dizut, salbamen-egunean lagundu. Begira, bada, oraintxe da onginahi-garaia, oraintxe salbamen-eguna.\nEz diogu inori okerrerako biderik eman, gure zerbitzua toki txarrean geldi ez dadin;\nbaizik eta gauza guztietan Jainkoaren zerbitzari garela agertzen dugu, jasaten dugun guztian eroapen handia erakutsiz: atsekabe, beharrizan eta estuasunetan,\nzigor, kartzela, nahaspila eta lan neketsuetan, lo faltan eta janari-gabezian.\negiaren mezua hots eginez eta Jainkoaren indarra erakutsiz. Nahiz erasorako nahiz defentsarako, ez dugu Jainkoaren salbamen-indarra beste armarik,\nezezaguntzat, ongi ezagunak garen arren; hilzorian gaude, baina oraindik bizirik; zigortuak, baina ez hilak;\ntristetzat jotzen gaituzte, baina beti pozik gaude; behartsutzat, baina beste asko aberasten dugu; ezertxo ere ez bagenu bezala, guztiaren jabe garelarik.\nKorintoarrok, xalotasun osoz mintzatu natzaizue, zabal-zabalik ireki dizuet neure bihotza.\nNire barruan harrera zabala duzue; zuek, ordea, itxirik duzue bihotza niretzat.\nErantzun iezadazue zuenganako nire jokabideari dagokionez. Seme-alabei bezala mintzo natzaizue; zabaldu zuek ere zeuen bihotzak.\nEz nahas sinesgabeekin: ba al dute zerikusirik elkarrekin zuzenbideak eta gaiztakeriak? Elkar ote daitezke argia eta iluna?\nEtor ote daitezke bat Kristo eta deabrua, edota harremanik izan ote daiteke fededunaren eta fedegabearen artean?\nZein kidetasun izan dezake Jainkoaren tenpluak sasijainkoekin? Zeren gu Jainko biziaren tenplu baikara, Jainkoak berak esan bezala: Haiekin biziko naiz eta haiekin ibiliko, haien Jainko izango naiz eta haiek nire herri.\nHorregatik, hau dio Jaunak: Irten haien artetik, urrundu, ez ukitu ezer kutsaturik, eta neuk hartuko zaituztet.\nAita izango naiz zuentzat, eta zuek seme-alaba niretzat. Hau dio Jaun ahalguztidunak.


Ilargia, hildakoen arimak argitzeko argia - Uribe kosta - Hiruka.eus\nAritza Bergara 2020-04-06 12:04\nIlargiaren artxiboko irudia. CC-BY ISALBIDEA\nZelan daramazue konfinamendua? Uste dut aipatzen ari naizen gaia, natura, egoera gogor honetan faltan botako duzuela askok, ezta? Ba, momentuz, naturaren indarra eta eragina azaltzen jarraituko dugu, zuen etxeetara ahal den heinean hurbiltzeko asmoz.\nAmalurrarekin hasi genuen bidaia eta, geroxeago, Eguzkia aipatu genuen. Orain, berriz, Ilargiaren momentua heldu da. Hasteko ,esan beharra dago Eguzki eta Ilargia, biak, Amalurraren alabak direla eta zeruan zehar ibilbidea egin ostean, Amalurraren barnerantz bueltatzen zirela sinesten zela. Eguzkia jainkoaren begia bada, Ilargia, berriz, bere aurpegia dela esan ohi da leku askotan.\nHilargia, Hilazki, Ilazki… izen horiek eta gehiago ditu, eta emakumezkoa delakoan zeuden euskaldunak. Horrela, berari zeozer eskatzeko edo otoitzetan “Ilargi amandrea” esaten zaio.\nEguna bukatzen denean, ilargiaren momentua heltzen da. Sinesmen baten arabera, Ilargiren izenak “hilen argia” esan nahi du; hauxe da hilda daudenei, edo beraien arimei, argitzen duen argia. Ohitura baten arabera, pertsona hiltzen denean hilobiaren gainean argizagia piztu behar da. Horrela, beren gorputzak han dauzkaten arbasoei argi egiten die, etor daitezela beraiekin batera hildakoen arima eramatera.\nEta Ilargiak heriotzarekin duen loturan sakontzeko, beste datu bat: hildakoen arima etorkizun ona edo txarra izango du ilargiaren momentuaren arabera; norbait ilgoran hiltzea seinale ontzat jotzen zen eta beste bizitza ona izango du bere arimak.\nIlargia zein fasean dagoen gugan beste eragin garrantzitsuak ditu: aurreko ohituran bezala, ilgoran ernetako pertsonak edo abereak, arak izaten omen ziren. Emeka, berriz, ilbeherakoak. Horrela jaso zuen Barandiaranek Eibarren edo Saran.\nToti Martinez de Lezak Euskal Herriko Kondairak liburuan azaldu zuen moduan, hona hemen orain arte aipatutako elementu naturalak elkartzen dituen legenda bat:\nAspaldian, gizakiok munduan agertu zirenean, bakarrik zeuden eta iluntasunean bizitzen ziren, ez zegoelako ez Eguzkirik, ez Ilargirik. Iluntasun horretan mamuaz eta bestelako izaki gaiztoen presentziaz beldurturik bizi ohi ziren.\nOrduan Amalurrari eskatu zioten laguntza eta hauxe Ilargia oparitu zien. Horrela Ilargia zeruan egonda, seguruagoak zeuden.\nBaina denbora pasa ahala ohitu ziren eta, beraiek bezala, iluntasunean ibiltzen ziren gaiztoek. Berriro jo zuten Amalurrarengana eta, nola ez, hauxe indartsuagoa izango zen zerbait sortuko zuela erantzun zien. Eta Eguzkia agertu zen. Ilargiak baino argi gehiago sortzen zuenez, lurpeko jeinuak ez ziren haien kontra egiten, ez ziren ausartzen.\nEguzkiak sortzen zuen berotasunarekin zuhaitzak eta landareak agertu ziren munduan eta, zeruan zehar ibiltzen zen bitartean, sorginak, mamuak eta jeinu txarrak ez ziren ateratzen. Baina gauez, Eguzkia ezkutatzen zenean, berriro azalarazten ziren, gizakien kontra egiteko.\nAmalurrarengana joan ziren hirugarrenez, eta hauxe azken oparia egin zien. Lore bat sortu zuen eta gizakiei oparitu zien. Eguzkilorea zen. Eta gaueko mamuek, sorginek, lamiek eta bestelako jeinu gaiztoek, ikusterakoan, Eguzki bera dela uste dute. Eta ospa egiten dute, baserria edo etxea babestuz. Horregatik, gaur egunean oraindik, gure etxeko sarreretan ikusten dugu sarritan.


Esteka automatizatu automatizatuen bilatzailea optimizatzeko web gunea arriskutsua da?\nEz dago sinesten eskuliburuaren estekak 2017an zaharkituta geratzen direla. Kontzeptu hau hainbat aldiz eztabaidatu da, baina, oraindik ere, ez da norberaren adierazpen argirik.\nOro har, eskuzko loturetako eraikuntza sarean sartzen diren esteken kopurua handituz saiatzen ari da - mobile applications companies in lebanon.Denbora asko eskatzen duen prozesua da. Manual link building normalean estekak sortzeko modu organiko bati lotuta dago.\nGoiko sailkapeneko guneak zure nitxoan ikertzen dituzunean, haiei begira dauden esteken kopurua ikusiko duzu. Hogeita hamar bat mila entzule sarbide handiko eta ertaineko web iturrietatik sartzen dira. Jakina, bere esteka profilak ez dira beranduago sortzen. TOP ranking guneak emaitza horiek lortzen dira, lan adimentsua eta sarrerako estekak eskuz sortuz.\nArtikulu honetan, eskuliburu eta automatikoki lotura eraikitzeko teknikari buruz hitz egingo dugu. Gainera, eztabaidatuko dugu nola Google-k lotura naturala eta ez-naturalaren eraikuntza-emaitzak sortuko dituen. Iradokizun eskuliburu eta automatiko erabilgarrienetakoak zerrendatuko dizkizut SEO emaitzekin.\nNola eskuzko esteka eraikitzen zure gunearen sailkapenak hobetzeko?\nGaur egun, inoiz baino zailagoak diren estekak sortzea merkatu digitalean lehia altuak direla eta etengabeko bilaketa motaren algoritmo aldaketak direla eta. Zein link eraikitzeko teknikak Google-k onartzen du gaur egun estrategia spammy izan daiteke bihar. Hala eta guztiz ere, faktore negatibo horiek guztiak izan arren, backlinkak oraindik gidariaren gidaritza liderra dira eta zure webgunea hobetu dezakete eta trafikoa zure webgunera eramaten dute. Webguneek lotura estua duten lotura estrukturaleko software automatikoarekin edo lotura ordaindutako eraikuntzako aukerak bila dabiltzan denbora asko igarotzeko ez dute nahi.Hala ere, praktikan erakusten den bezala, ez dago link-link naturala baino hobea. Ez daukazu link iruzurrezko eraikuntza tekniketan parte hartuko, Google-k hautemango baitio. Bilaketa-motorearen optimizazioen ertz berrian gaude orain, eta kalitate baxuko zabor-backlinkak lortzeko zure SEO ahalegin guztiak suntsitu ditzakezu, baita marka-ospea ere.\nKonbinazio manual bat automatizatu baten aurka\nKalitate baxuko lotura eraikinaren aroa amaitu zenean, lotura berdina sortu behar dugu. Hori dela eta, zure aldetik lan eskuliburuko esteka eraginkorren teknikak garatuko ditugu.\nForoa eta blogaren iruzkinak\nIruzkinak estekak irabazteko modu sinple eta eraginkorra da, web iturriak. Zure iruzkinak eztabaidarako gaiarekin erlazionatu behar dira, eta, besteak beste, itxura naturala. Google-k ez zigortuko zure webgunea eskuz egiten bada. Eskuz egiten bada, logikoa dirudi, puntara makurtzen da eta beste irakurle batzuek balio dute. Hala eta guztiz ere, Google Webmasterren gidalerroen arabera, postaren edo sinadura optimizatutako foroen iruzkinak ez dira kalitate gisa zenbatuko eta zigorrak merezi izango dituzte.\nBeti funtzionatzen duen esteka eraikitzaile estrategia eraginkorra da bloga gonbidatua. Webmasters batzuk aldarrikatzen dute estekak sortzeko estrategia zurruna dela. Hala ere, egia esan behar da, behar bezala egin bada, optimizazio positiboak lortuko ditu. Gonbidatuen bloga autoritarioei buruz hitz egin dut optimizazio kanpaina irabaziaren zati gisa. Zure webgunearen maila hobetzeko asmo bakarra edukia sortu behar duzu, baina zure irakurleei balioa emateko asmoarekin. Zure edukia irakurlearekin burutzen baduzu, gonbidatutako blogak eskuliburuko lotura eraikitzeko teknika seguru gisa erabil ditzakezu.


Urte borobil bat itxi eta datorrenari begiratzeko batzarra - Arrasate - Goiena.eus\nUrte borobil bat itxi eta datorrenari begiratzeko batzarra\nXabi Gorostidi 2016-06-28 11:51\nMondra Futbol taldeak Ohiko Batzar Orokorra egin zuen atzo Kulturaten. Kirol arloan, gizonezkoen lehen bi taldeek helburuak bete ostean, balorazio oso positiboa egin zuten. Datorren denboraldian, maila berriari eutsi eta partidu guztiak ondo lehiatzeko helburua finkatu dute zuzendaritzatik.\nAzken unera arte borrokatu ondoren, Mondrak Futbol Taldeak mailaz igotzea lortu du arten. Behin denboraldia amaituta, balantzea egin eta ilusioz betetako datorren denboraldia prestatzeko garaia da.\nHorren harira, Ohiko Batzar Orokorra egin zuten atzokoan Kulturaten. Bi igoera lortu ondoren, kirol arloan balorazioa oso positiboa zela adierazi zuen Josu Etxebarriak, kirol arloko zuzendariak.\nDatorren urtera begira, mailari eustea jarri dute helburu bezala. "Taldea gaztea da, eta partidu guztietan ondo lehiatzeko helburuarekin ekingo diogu denboraldiari" esan du Etxebarriak\nBalantze ekonomiko negatiboa\nArlo ekonomikoan 7.988 euroko defizitarekin itxi dute iazko urtea. Talde berri bat sortu izanak, lehen taldeak denboraldia luzatu izanak eta kirol materialaren erosketek eragin dute sarrera baino gastu gehiagorekin amaitzea.\nHorretaz gain, bazkideen kuotak igotzea ere adostu zuten. Urte asko daramate kuota ukitu gabe gastuek gora egin duten artean. Hori dela eta, ohiko kuota 70 eurotik 80ra pasako da eta gazte, jubilatu eta langabeena 35etik 40ra.\nAmaitzeko, zuzendaritza batzordera jende berria batzeko deia egin zuen Roberto Zazo taldeko idazkariak. "Gure asmoa da zuzendaritza batzordera jende berria sartzea. Horretarako, guraso berriak animatu nahi ditugu, gurekin kontaktuan jarri eta zuzendaritzan parte hartzera".


Innobideak Prestakuntza: Jabetza intelektuala. Jabetza industrialaren eta intelektualaren kudeaketa aktiboa lehiarako. - SPRI\nGrupo SPRI » Innobideak Prestakuntza: Jabetza intelektuala. Jabetza industrialaren eta intelektualaren kudeaketa aktiboa lehiarako.\nInnobideak Prestakuntza: Jabetza intelektuala. Jabetza industrialaren eta intelektualaren kudeaketa aktiboa lehiarako.\nBizkaiko Industri Ingeniarien Elkargo Ofiziala, Alameda de Mazarredo, 69, Bilbao\nJabetza intelektuala. Jabetza industrialaren eta intelektualaren kudeaketa aktiboa lehiarako.\nEusko Jaurlaritzak, Jabetza Industriala eta Intelektualaren politika sustatuz, euskal enpresen berrikuntzaren estrategia indartzeko helburua du. Eusko Jaurlaritzako berrikuntza estrategiari laguntzeko, SPRIk eta EUSKALITek arlo honetan laguntza emateko ekimenak lantzen dituzte. Innobideak Prestakuntza programaren barruan ezinbestekotzat jotzen den gai bati buruzko modulu berria sortu da, Jabetza Industrialean (patenteak, diseinuak, markak) eta Intelektualean oinarrituta, enpresek berrikuntza estrategiaren kudeaketari aurre egiteko modurik onena aztertzen laguntzeko diseinaturik.\nSaio honetan, Jabetza Industrialaren eta Intelektualaren kudeaketa eraginkorra egiteko jarraibideak emango dira eta arlo honetan estrategia posibleak ezarriko dira.\n• Jabetza Industriala eta Intelektuala (JI): Zer babes daiteke, nola eta zertarako.\n• Teknologia babestea: zertarako bai eta zertarako ez dute balio patenteak. Zer beste aukera dago?.\n• Patenteak informazio iturri gisa eta arau-huste arriskuen prebentzioa.\n• Berrikuntza prozesuan eta enpresen kudeaketan JIren integrazioa.\nGALBAIAN Intellectual Property agentziako bazkide sortzailea eta Zuzendaria da. Halaber, telekomunikazio ingeniaria, jabetza industrialaren agente ofiziala eta patente europarren agentea da. 2011n GALBAIAN sortu arte, Fagor taldearen jabetza industriala sailaren zuzendaria izan zen azken sei urteetan. Irakasle gisa jarduten du jabetza industrialari buruzko prestakuntza ikastaroetan.


ALTER EGO: JOSEBE ITURRIOZ — Gaztezulo\nALTER EGO: JOSEBE ITURRIOZ\nALTER EGO: JOSEBE ITURRIOZ Askok Josebe Iturrioz ‘ITU’ tolosar peto-petotzat hartzen badute ere, Ordizian jaio zen, duela 39 urte. Feminismoa du bizimodu. Filosofian lizentziatura eta pare bat doktoretza egin ondoren, berdintasun masterra ikasi zuen EHU-n. Berdintasun teknikari eta aktibista honek hankarteak ez duela generorik adieraztea leitmotiv duen arren, musikaren hizkuntza unibertsalean ederto aritzen da ere... https://www.gaztezulo.eus/albisteak/alter-ego-josebe-iturrioz https://www.gaztezulo.eus/albisteak/alter-ego-josebe-iturrioz/@@download/image/Josebe iturriotz 001.jpg\nTestua: Zuriñe Maguregi @zmaguregi / Argazkia: Karobiphoto\nAskok Josebe Iturrioz ‘ITU’ tolosar peto-petotzat hartzen badute ere, Ordizian jaio zen, duela 39 urte. Feminismoa du bizimodu. Filosofian lizentziatura eta pare bat doktoretza egin ondoren, berdintasun masterra ikasi zuen EHU-n. Berdintasun teknikari eta aktibista honek hankarteak ez duela generorik adieraztea leitmotiv duen arren, musikaren hizkuntza unibertsalean ederto aritzen da ere...\n• Zer dute Karibeko dantzek arin-arin edo fandangoak ez duena?\nTamalez, Euskal Herrian behar duguna: gerria eta gorputza mugitzera eramaten zaituzten doinuak.\n• Nolatan animatu zinen genero rolak hain definituta dituen dantza bat ikasten hastera?\nOnartzen dut hasiera batean horrek zalantza inportanteak sortzen zizkidala, baina nire pentsamoldea zeharo aldatu zen lagun batekin Madrilera egun batzuk pasatzera joan nintzenean...\n• Ene! Zer gertatu zen bidaia horretan ba?\nBa Madrilen etxe okupa batean antolatzen zuten saltsa saio batera joan ginen, kriston giro ona zuen jendeak eta orduan piztu zitzaidan gogoa. Donostiara itzuli eta akademia batean izena eman nuen.\n• Salto ederra eman zenuen gero! Madrilgo etxe okupatuen saltsa festatik Donostiako akademiara...\nBai, eta gainera, lehenengo klasean izan nuen irakaslea oso matxista zen; gizona izanik, eramaten zuenaren rola bakarrik ezagutzen zuen eta neskei ez zizkien pausoak irakasten. Neskek ez zutela dantza egiten esaten zuen, bakarrik mutilek eramaten utzi egin behar zutelako.\n• Ufa! Halere, kostatzen zait imajinatzea zu beste norbaitek eramaten uzten...\nJakina, nik eramaten ikasi nahi nuen! Irakaslez aldatu nuen eta oso emakume jatorra egokitu zitzaidan. Bi rolak irakatsi zizkigun eta klaseren batean baten batek kale egiten zuenean rol batean ala bestean aritzeko gaitasuna genuen.\n• Esaten dute alderdi akademikoa ikastea ona dela gerora arauak haustsi ahal izateko...\nNiri ez zait gustatzen oso toki profesionaletan dantzatzea, Madrilgo tankerako leku alternatiboak nahiago. Jende profesionala dabilen tokietan ez naiz ausartzen, ni lau kopa gainean eramanda hobeto moldatzen naiz.\n• Tabernetan beti eskatzen duzun abestia...\nRomeo Santosen La proposición indecente bachata eta Oscar de Leónen Llorarás salsa. Hauek jartzen dituztenean dena ematen dut eta txalotu ere izan didate, ez pentsa!\n• Eta arrakastarik izaten al duzu?\nNi oso astuna eta lotsagabe hutsa naiz. DJ profesional batengana joan eta bachata matxistenak eskatu izan dizkiot oihuka: “Romeo Santos mesedez!” Donostiako Le Bukowskin nitaz kokoteraino daude eta sekula jarri didaten estilo gertukoen abestia Mursegoren Cumbia esquimal izan da –barrez–.\n• Eta zer diozu reggaetonaz?\nReggaetona ere Karibeko dantza da. Ikaragarri gustatzen zait eta oso garrantzitsua da klase baxuko jendeak sortutako musika delako. Musika estilo guztietan sexismoa dago: popa, heavya, baina egia da reggaetona esplizituagoa dela. Dena den, badira letra sexual eta aldarrikatzaileak dituzten taldeak. Onartzen dut Romeo Santosek bere letratan esaten duena azterketa soziologiko bat egiteko modukoa dela baina ikusi beharko zenuke festa feminista batean lau bollera bere kantak eskatzen!\n• Noren Alter Egoa ezagutu nahiko zenuke?\nDanele Sarriugarterena dibertigarria izango litzateke. Baita Anari edo Maialen Lujanbiorena ere, noizbait erdaraz pentsatzen ote duen jakin nahi nuke!


| Bertsolaritza eta inprobisazioaeuskaljakintza\nBertsolaritza eta inprobisazioa\nBy Maite on 2007(e)ko otsailak 5 in hitzaro\nXabier Paya bertsolari eta itzultzaileak Bertsolaritza eta Inprobisazioa munduan izenburuko hitzaldia emango du datorren asteazkenean, otsailak 7, Ordiziako Barrena Kultur Etxeko areto nagusian, 19:00etan.\nInprobisaziok munduan duen garrantzia kontatuko digu hitzaldian: Nola bizi izan du jendeak inprobisazioa? Nolakoak dira munduko beste inprobisazio motak, Kuban esate baterako?\nXabier Paya Algortan 1982an jaio zen eta bertsolaritzaren munduan ibilbide ikusgarria egin du, aurreko edizioan Bizkaiko Txapelketako finalean kantatu baitzuen lehen aldiz. Ondoren, plazaz plaza ibili da esperientzia hartzen, aurreko urtean Euskal Herriko Txapelketa nagusiaren final aurreraino iritsi arte eta, 2006ko abenduan, Bilboko Euskalduna Jauregian Bizkaiko Bertsolari Txapelketaren txapela lortu arte. Bere amari eskerrak emanez, gaztelaniaz bota zuen bertsoak jende asko hunkitu zuen eta oihartzun handia eduki zuen hedabideetan.\nAlgortako bertso eskolako maisu eta ikaslea dugu Xabier Paya. Bertsolaria izateaz gain, Xabierrek interpretari egiten du lan, itzulpen lan batzuk egiten ditu, tartean Peter Pan ipuin ofizialaren bigarren partearena (â€œPeter Pan eta jaka eskarlataâ€?) eta bertso eskoletako materiala egiten ere dihardu, Mainontzi mahai-jokoa, esaterako.\nHizketaldiak, hilean behingo euskarazko foro publikoa, Hitzaro Euskara Elkarteak eta Ordiziako Udaleko Euskara Zerbitzuak elkarlanean antolatzen dute, 2004ko udazkenetik. Antolatzaileen asmoa da egunerokotasuneko gaien azterketa egingo duen euskarazko hitzaldi sorta antolatzea; hots, momentuan momentuko gaien edota guztion interesekoak direnen inguruan hitz egingo duten hizlariak ekarri nahi dituzte, beti ere, euskara eta aktualitatea uztarturik. Hileroko lehen asteazkenetan izaten da Hizketaldia.


Zurezko zoruko hormarteak akabatzea | Consumer\nZurezko zoruko hormarteak akabatzea\nOnena inguruneko hezetasuna handitzea da\nDenborak denei eragiten die, eta, jakina, etxe batean gehien sufritzen duten elementuetako bat lurzoruak dira, batez ere zurezkoak. Ohikoena izaten da haiek pitzatzen hastea, zaratak egitea eta karraskadak sortzea, ez bakarrik zapaltzen direnean, baita inoren beharrik gabe ere.\nIrtenbide bat bilatzeko, lehenbizi zarata horien jatorria zehaztu behar da. Eskuarki, zur-lehortzearen ondorioz sortzen dira karraskaduren kausak, hezetasun faltagatik. Berogailuak gaizki pasatzen dira, baldin eta aldian behin hezetasunik ez badute.\nKarraskadoak nahiko deserosoak dira, baina haien jatorria zein den jakinda, soluzioa oso erraza da, betiere zorua oso hondatuta ez badago. Arazoa konpontzeko, giroan eta azalean hezetasun pixka bat mantendu behar da. Onena, zorua garbitzeko eta behar duen hezetasuna emateko, fregona (beti ondo xukatuta) maiz pasatzea da.\nHori nahikoa ez bada, ur ontzi batzuk jarri, ura kondentsatu eta zurak behar duen hezetasuna sortzeko.


Frankismoaren biktimen testigantzak jasotzeko, bulegoa jarriko dute otsailaren 1etik aurrera - Astigarraga - Kronika.eus\nFrankismoaren biktimen testigantzak jasotzeko, bulegoa jarriko dute otsailaren 1etik aurrera\nKultur etxe zaharrean egongo da biktimen testigantzak jasotzeko bulegoa.\nKultur etxe zaharrean egongo da, bi hilabetez, eta astelehen, asteazken eta ostiraletan irekiko dute, goizeko 10:00etatik 13:00etara.\nFrankismoaren biktimek jasotako indarkeria salatzeko, biktima edota testigu izan diren pertsonen testigantzak jaso eta kereilak bideratzeko zerbitzua eskainiko du Astigarragako Udalak, Berdintasun, Elkarbizitza eta Partaidetza sailaren bitartez. Eta horretarako, bulegoa zabalduko dute kultur etxe zaharrean, otsailaren 1etik aprilaren 8ra.\n2021eko apiriletik dator kontua. Mozioa aurkeztu zuen Frankismoaren Krimenen Aurkako Kereilaren Euskal Plataformak, frankismoaren biktimekiko justizia eskatzeko; eta aho batez onartu zuen Astigarragako Udaleko Plenoak, aho batez. «Etorkizuna lantzeko, ezinbesteko tresna dira iraganaren errekonozimendua eta erreparazioa, memoria historikoari dagokionean», nabarmendu du Udalak.\nBi hilabetez egongo da bulegoa zabalik, eta astean hiru egunez eskainiko dute arreta bertan: astelehen, asteazken eta ostiraletan, goizeko 10:00etatik 13:00etara. Ahal izanez gero, eskertuko dute aldez aurretik hitzordua eskatzea: 943 50 57 01 telefonoan, edo berdintasuna@astigarraga.eus helbidean. Ordutegi horretatik kanpo hitzordurik nahi izanez gero ere, eskatu daiteke bi bide horietatik.\nHorrelakorik jasan, ikusi edo bizi izan duten herritar guztiak gerturatu daitezke bulegora, eta edozein motatakoak izan daitezke testigantzak: fusilamenduak, desagertzeak, isunak, konfiskazioak, kartzelaratzeak, langile batailoiak, erbesteratzeak, umiliazio publikoak, kargugabetzeak, lanpostu bazterketak, irainak, salaketa faltsuak...\nHitzordura eraman beharreko dokumentazioa honakoa da: testigantza ematen duen pertsonaren identifikazio dokumentua, biktimarena, eta gertakarien inguruan dagoen informazio guztia (ahal izanez gero, akreditatzeko dokumentu eta argazkiekin).\nSalaketak, Espainiako eta Argentinako justiziara\nBehin testigantzak jasota, salaketak espainiar zein argentinar justiziara bideratuko ditu Astigarragako Udalak. «Gogora dezagun, Argentinan badagoela Gizateriaren Krimenen Aurkako kereila kolektiboa irekita, Servini epailea aztertzen ari dena», azaldu du. Kereila horren helburu nagusiak dira ikertzea diktadura frankistak eragindako gizateriaren aurkako krimen guztiak, zehaztea zein baldintzatan egin ziren, jakitea nortzuk izan ziren erantzule zuzenak eta zeharkakoak, eta kasu horretan, beraien egozte, auzipetze, epaiketa eta zigorra jartzeko erabakia hartzea.


Frenetikoa eta delikatua - Irutxuloko Hitza : Irutxuloko Hitza\nAtomic + Trondheim Jazz Orchestra. (Argazkia: Lolo Vasco/Jazzaldia)\nAtomic + Trondheim Jazz Orchestraren txanda izan zen atzo Kursaaleko Auditorioan. Kanpoaldeko euriaren soinuaren antza hartu zuten ikusleen txaloek hamabi musikariak taulara agertu zirenean. Musika garaikidetik abiatu eta jazzerantz egin zuen lehen piezaren ostean euskaraz agurtu zuen ikusleria Fredrik Ljungkvistek, eta 2004an Donostian egon zirenekoa gogoratu. Atomic taldeko kideak Trondheim Jazz Orchestrako musikariekin batera aritu ziren atzokoan. Frenetikoa eta delikatua izan zen emanaldia, alderdi konposatuen eta inprobisazio esperimentalaren arteko balantzan. Kontraste hori bisuala ere izan zen, bateria- eta perkusio-jotzaileek lurrera botatzen baitzituzten partiturak, euren inguruko tresnak jaso, jo eta bota bitartean. Musikarien arteko komunikazioak ere geruza bat gehitu zion kontzertuari, pieza bakoitzean taldekide desberdinak aritu baitziren zuzendari lanetan. Finean, kontzertua musikaz gozatzeko eta musikaren eratze prozesuaz gozatzeko aukera ederra izan zen. Alderdi garaikide edo esperimentalagoek batzuetan deserosotasuna ere sor zezaketen eta erritmo eta melodia erosoagoekin kontrastean emaitza interesgarria lortzen zuten konposizioek. Jazzaren lurralde ezagunagoetan ere ibili ziren tarteka, baina arriskurik hartzeko beldurrik gabe. Ez dago esan beharrik maisuki aritu zirela musikariak, eta entzuleek txalo zaparrada luze batez saritu zituzten amaieran. Bigarren aldiz atera zirenean frenetikotasun erabatekoan itxi zuten kontzertua, delikatuki koordinatutako frenetikotasunean, noski.


PON eta EOC fabrikatzaileak eta hornitzaileak | China PON Eta EOC Factory\nEOC terminal ekipamendu independentea. HomePlug AV / IEEE 1901 teknologiak, Qualcomm AR7411 txipa hartzen du, 65 MHz-tik beherako maiztasun baxuko banda erabiltzen du eta EC serieko EOC buruko ekipoekin lankidetzan jarduten du banaketa koaxialeko sareko Ethernet datu seinaleen transmisioa gauzatzeko. Aukerako WIFI funtzioa. Produktuaren ezaugarriak 1. Bulego zentraleko txantiloi bateratuaren konfigurazioa entregatzen da eta gailua plug and play da. 2. Eman 1 kable bidezko seinale mistoaren sarrera RF ataka eta 1 telebista seinale irteera RF p ...\n34234GDE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 34234GDEk MTK MT7603EN eta MT7612EN eskemak hartzen ditu IEEE802.11b / g / n onartzen duen WIFI aplikaziorako eta ...\n34123GDE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 34123GDEk MTK MT7603EN eskema hartzen du IEEE802.11b / g / n estandarra onartzen duen WIFI aplikaziorako. Gainera ...\n32123GDE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 32123GDE-k IEEE802.11b / g / n estandarra onartzen duen WIFI aplikaziorako MTK MT7603EN eskema hartzen du ...\n3434GE2 ITON-G.984.1 / 2/3/4 estandarrarekin bat datorren XPON serieko ekipamendu terminala da eta G.987.3 protokoloaren energia aurreztea betetzen du, hau da, heldua eta egonkorra eta kostu handikoa da. GPON teknologia eraginkorra, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos). 3434GE2-k WIFI4 (IEEE802.11b / g / n) eta WIFI5 (IEEE802.11ac) onartzen ditu. WEB kudeatzaileak ere eskaintzen ditu ...\n3413GE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 3413GE-k IEEE802.11b / g / n estandarra onartzen duen WIFI aplikaziorako MTK MT7603EN eskema hartzen du ...\n3412GDE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 3412GDEk MTK MT7603EN eskema hartzen du IEEE802.11b / g / n estandarra onartzen duen WIFI aplikaziorako. Era berean, p ...\n3213GE ITON-G.984.1 / 2/3/4 araua guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da. GPON teknologia heldua, egonkorra eta errentagarria da, errendimendu handiko XPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos) ditu. 3213GE-k MTK MT7603EN eskema hartzen du IEEE802.11b / g / n estandarra onartzen duen WIFI aplikaziorako. Era berean, pro ...\n341GE ITU-G.984.1 / 2/3/4 estandarrarekin bat datorren GPON serieko ekipamendu terminala da eta G.987.3 protokoloaren energia aurreztea betetzen du, hau da, heldua, egonkorra eta kostu-eraginkortasun handikoa da. GPON teknologia, errendimendu handiko GPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos). 341GEk MTK MT7603EN eskema hartzen du IEEE802.11b / g / n estandarra onartzen duen WIFI aplikaziorako. Gainera, ...\n321GE ITON-G.984.1 / 2/3/4 estandarra guztiz betetzen duen eta G.987.3 protokoloaren energia aurreztea betetzen duen XPON serieko ekipamendu terminala da, hau da, heldua, egonkorra eta kostu-eraginkortasun handikoa da. GPON teknologia, errendimendu handiko GPON ZTE chipset-a hartzen duena eta fidagarritasun handia, kudeaketa erraza, konfigurazio malgua, sendotasuna, kalitate oneko zerbitzuaren bermea (Qos). 321GEk MTK MT7603EN eskema hartzen du IEEE802.11b / g / n estandarra onartzen duen WIFI aplikaziorako. Era berean, frogatu ...\nFTTH GPON ONU ZM2 seriea\nSarrera 1. FTTH GPON ONU seriea. 2. Tamaina trinkoa, haizagailurik gabe eta zaratarik gabe. 3. Funtzio aberatsak funtzionamendu eta mantenimendu errazarekin. Software irekiko eta hardwarearen arkitektura arrunta hartzen dute garraiolari mailako ekipamenduen fidagarritasun, mantentze eta segurtasun baldintzak betetzeko. Hainbat zehaztapenetan eskuragarri dago eta FTTH agertokietan aplika daiteke. Ezaugarriak 1. ITU-T G.984 GPON estandarra betetzen du. 2. Kartografia malgua GEM Port eta T-CONT artean. 3. Laguntza ...\nZJ5610-GL seriea Smart Cassette GPON OLT\nProduktuaren ikuspegi orokorra ZJ5610-GL edukiera txikiko eta hobekuntza moduko GPON OLT kasetea da, ITU-T G.984 / G.988 baldintzak eta China Telecom / Unicom GPON arau erlatiboak betetzen dituena, super GPON sarbide gaitasuna duena, garraiolari mailako fidagarritasuna. eta segurtasun funtzio osoa. Distantzia luzeko zuntz optikorako sarbidea bete dezake, kudeaketa, mantentze eta kontrol gaitasun bikaina, zerbitzu ugari eta sare modu malgua direla eta. ZJ5610-GL izan daiteke ...


Hondakin elektronikoak, e-zaborra – KZblog\nOhikoa izaten da geure etxeetan zenbait ontzi izatea, sortzen ditugun hondakinak bereizteko, ondoren, dagokion edokiontzian bota eta dagokion bezala birziklatzeko.\nBaina, hondakin elektronikoak zer diren ba al dakizu? beraiekin zer egingo zenuke? ba al dakizu zer gertatzen den gure ingurutik desagertzen direnean?\nHondakin elektronikoak eta kontsumo arduratsua.\nHondakin elektronikoak, edozein gailu elektronikoaren bizitza zikloa amaitzen denean sortzen diren hondakin motak dira, ordenagailuak, telefono mugikorrak, kableak, inpresorak…alegia, e-waste (e-zaborra) ere deitu egiten zaie hondakin hauei.\nGainontzeko hondakinekin gertatzen den bezala, egokiena eta jasangarriena bota baino lehen, gure aldetik ausnarketa txiki bat egitea izango litzake.\nHau da, hondakina bota aurretik, benetan hondakin baten aurrean gauden pentsatu behar dugu, bere bizitza zikloa guztiz bukatu al da?, beste erabilpen bat ematea posible izango litzateke?, beste pertsona batek erabilera eman liezaioke?.\nZeinek ez du oraindik erabilgarria den telefono mugikor bat zakarrera bota? Baliteke modan ez egotea dagoeneko, edota teknologiak aurrera egiten duen erritmoarekin, izan daiteke guretzako “txiki” geratu izana….\nHemen, produktu elektronikoen bizitzaren inguruko eta gure kontsumoa aztertzen duen oso dokumental interesgarria aurkituko duzue, “Comprar tirar comprar” izenburua du.\nEsan dugun bezalan, gure gailu elektronikoa, hondakin elektronikoa dela argi daukagunean, horretarako egokituta dauden garbigunera eraman beharko dugu, ondoren dagokion tratamendua eman ahal izateko.\nZure etxetik gertuen dagoen Garbigunea non dagoen, ez dakizula?\nArabako garbiguneen kokapena eta informazioa\nBizkaiko garbiguneen kokapena eta informazioa\nGipuzkoako garbiguneen kokapena eta informazioa\nHonakin elektronikoak, ikusten ez den toxikotasuna\nHondakin mota hauen arazorik larriena, osatzen dituzten materialen toxikotasuna da, gehienek beruna, merkurioa, artsenikoa…izaten dute beraien baitan, horregatik toki zuzenean utzi behar dira, tratamendu egokiena emateko.\nAzken urteotan, erakunde ekologista askok, hondakin mota hauen exportazio ilegala salatu izan dute. Orokorrean Afrika eta Asiara bidaiatzen dituzte, non eskuartean edukitzen dituzten langileek, haurrak askotan 🙁 , substantzia toxiko hauen aurrean aurkitzen dira.\nAusnartu dezagun “Gauza elektronikoen historia”ren inguruan, guk lagunduko dizugu. 😉\nBukatzeko, hemen alternatiba oso interesgarri batekin uzten zaituztegu, Reciclanet, Bilbon kokatzen den elkarte ekologista bat da. Software librea, ekologia, hezkuntza eta elkartasunaren inguruan difusio lana egiten du 2000 urtetik geroztik, pena merezi du beraien Webari begiradatxo bat botatzea.\nNork KZgunea| 2015-10-29T12:12:41+02:00\t2015/01/02|Orokorra|Iruzkinik gabe


Kantoia – Hala Bedi\nHala Bedi > Autor: Kantoia\n«Mexikoko Yukatango maiak bizirik hemen eta orain»\njunio 19, 2019 EnNoticias 0\n«Pausoa eman behar dugu muga zeharkatzeko»\njunio 12, 2019 EnNoticias 0\nMaider Oleaga, Elbira Zipitria eta zu zeu ispilu jokoan.\nMirari txiki bat hezkuntza sisteman\njunio 5, 2019 EnNoticias 0\nGuatemalako kaqchikel hizkuntza ezagutzen Tafallako Ikastolaren eskutik.\nTsotsilezko liburuak hiriko erdaldunentzat soilik badira, nork idatziko du gure komunitatearentzat?\nmayo 29, 2019 EnNoticias 0\nMexikotik elkarrizketa Enriqueta Lunez Chiapaseko tsotsil hizkuntzako idazleari.\nAlto apureko lurraldetik Venezuelaren egoerari begirada bat\nmayo 23, 2019 EnNoticias 0\nGaurkoan Ibai Trebiño gerturatu zaigu Kantoira «Alto apure, la frontera en revolución» dokumentala aurkeztera eta honen harira Venezuelaren egoera sozio-politikoari buruz solastu da.\nmayo 22, 2019 EnNoticias 0\nTinko talde aguraindarrak «Somos acción» diska berria aurkeztu du\nmayo 16, 2019 EnNoticias 0\nCarles Torner: «Hizkuntza, lurraldea eta identitatea herrien subiranotasunaren giltzarri dira»\nmayo 2, 2019 EnNoticias 0\nMaiatzaren 2tik 5era Chiapasen «Hizkuntza indigenekin etorkizuna eraiki» izenburupean kongresua antolatzen dago Torner.\nabril 8, 2019 EnNoticias 0\nabril 1, 2019 EnNoticias 0\nmarzo 28, 2019 EnNoticias 0\nmarzo 27, 2019 EnNoticias 0\nmarzo 11, 2019 EnNoticias 0\nmarzo 6, 2019 EnNoticias 0\nSuscribe to Kantoia's Entradas


The European Law Students Association | Derecho | Deusto\nBat egin nahi ELSArekin?\nELSA Zuzenbideko Ikasleen Europar Elkartearen siglak dira. Elkarte horrek badu ordezkaritza gure unibertsitatean, bai Donostiako campusean eta bai Bilbokoan. Ikasle talde geldiezin bat da, Zuzenbideko gradu eta maila guztietakoa, geletan jasotzen duen prestakuntza juridikoa era praktiko, dinamiko eta parte hartzailean osatu nahi duena\nJarduerek alde bikoitza dute. Tokiko mailan, hitzaldiak, epaiketen simulazioak antolatu edo epaiketetara joaten dira. Baina ELSA beste elkarte batzuetatik bereizten duena nazioarteko ikuspegia da. Izan ere, bazkideek nazioarteko praktikak egin ditzakete, Europa osoan zehar antolatzen diren udako eskoletara joan daitezke edo nazioarteko erakundeetan har dezakete parte behatzaile gisa.\nELSAk atea zabaltzen die pertsona desberdin eta interes komunak dituztenei, Elkartera bildu daitezen eta legelari prestakuntza jaso dezaten. Hartara, pertsona moduan ere hazi egiten dira, ELSAk ordezkatzen dituen giza duintasuna eta aniztasun kulturala bezalako balioetan\n" Kezka eta interes berdinak dituzten pertsonen nazioarteko sarera sartzeko bide bat da."\nELSA Deusto Donostiako Zuzendaria\n“ELSAko esperientzia ziraragarria da, antolatzen duen jarduera zerrendak eskaintzen duen potentzialagatik, behintzat: mintegiak, ordaindutako praktikak, arrazoizko prezioan dauden udako ikastaroak Europa osoan. Baina, hori baino gehiago da, partekatzen eta gure gizarteen funtsa (askatasun, berdintasun eta elkartasun balio europarra) defenditzen ikasten den talde bat da. ELSA elkartea kezka eta interes berdinak dituzten pertsonen nazioarteko sarera sartzeko bide bat da Zuzenbideko ikasleentzat.”\nMarta Santano, ELSA Deusto Donostiako Zuzendaria\n"ELSAri esker bidaia egin dut, bestela ezagutzeko paradarik izango ez nituen pertsona bikainak ezagutu ditut."\nELSA Deusto Bilboko Zuzendaria\n“ELSAko kide izanda, gehiago ikasten duzu gai juridikoen inguruan, ezarritakoa baino gehiago. Geletatik kanpoko prestakuntza ezinbestekoa da. ELSAri esker bidaia egin dut, bestela ezagutzeko paradarik izango ez nituen pertsona bikainak ezagutu ditut, esperientziak partekatu ditut, maila guztietako ikasleekin harremana eduki ahal izan dut; baina, batez ere, pertsona gisa garatu naiz. Lehenengo mailako ikasleak eta unibertsitatean beste aro bati hasiera emateko dauden guztiak gonbidatu nahi ditut, unibertsitateko eguneroko lanean geratu ez daitezen. Eskaintzen zaizkizuen aukera guztiak ahalik eta gehien aprobetxatzea da unibertsitateko garaiari ahalik eta etekinik handiena ateratzeko modurik onena”.\nAlex Soroiu, ELSA Deusto Bilboko Zuzendaria\nELSA DeustoUnibertsitateen etorbidea, 2448007 Bilbao Mundaiz, 50 20012 Donostiaelsadeusto@gmail.com\nWeb ELSA Deusto


Tarifak eta programazio berezia Eureka! Zientzia Museoan\nKAFETEGIA ITXITA ASTE HONETAN\nMUSEOKO TELF: 943 01 24 78\nLOGIK aretoa irekita\nZUZENEKO ONLINE HEZKUNTZA ESKAINTZA\nHEZKUNTZA EREMU GUZTIENTZAT\nHezkuntza eskaintza 2020-21\nCOVID-19 BIZIKIDETZAREN SEGURTASUN-PROTOKOLOA JARRAITZEN DUGU\nTARIFAK ETA PROGRAMAZIO BEREZIA\nCOVID-19ren aurka AENORek ziurtatutako agiria\nINSTALAZIOEK COVID-19 OSASUN-PROTOKOLOA BETETZEN DUTE\nKontsulta ezazu gure programazioa\nEzagutu ezazu Eurekako Hezkuntza Eskaintza\nPLANETARIUM ETA ASTRONOMIA\nOrain baita 3Dn ere!\nEmozioz beteriko esperientzia!\nEureka! Zientzia Museoa zientzia-museoa da, eta haren helburua jakin-mina, sormena eta irudimena sustatzea da, modu dibertigarrian esperimentatuz eta pentsatuz. Galdu egingo al duzue?\nTarifen eta Programazio Bereziaren egunean Museo eta Planetariumeko tarifa orokorrak eta konbinatuak % 50eko deskontua izango dute, 5 €-koa eta 7 €-koa, hurrenez hurren, eta, gainera, diseinatu ditugun jarduera bereziez gozatu ahal izango duzue.\nAstearteetan gure Ikasle Eguna edo 17 eta 26 urte bitarteko ikasleen eguna ospatuko dugu, baita 26 urte baino gehiago eta ikasten jarraitzen dutenei ere, tarifa berezia aplikatuko diogu. Segwayn zirkuitu bat egin ahal izango duzue museoaren barruan, dibertitzen zareten bitartean giroskopio batek nola funtzionatzen duen edo momentu angeluarraren kontserbazioa zertan datzan azalduko dizuegu. Gainera, doan probatu ahal izango duzue gure Moto GP simulagailua.\nOstegunetan NAGUSI-en eguna izango da, 65 urtetik gorakoentzat. Ikasteak ez du adinik, eta kolektibo horren motorretako bat dela esan dezakegu. Gure Planetariumeko zuzeneko emanaldiez eta zeruez gain, doako bisita gidatua egin ahal izango dute astero museoko areto batean.\nOstiraletan txikien garaia iritsiko da, 4 eta 11 urte bitarteko haurrentzat, eta, sarreran deskontua egiteaz eta Planetariumeko programazio espezifiko batez gain, prezio murriztua izango dute LOGIK gure aretoan eskainiko ditugun Lego tailerretan, eta irekitzeko ordutegia 20:00ak arte luzatuko dugu.\nLarunbatetan 12 eta 16 urte bitarteko nerabeentzat izango da protagonismoa, eta Gipuzkoako larunbat arratsalde euritsuetan leku bat aurkituko dute Museoan. Erdi prezioko sarrerez gain, Moto GPko gure simulagailuan muntatzeko gonbidapena jasoko dute, koadrilan azkarrago nor pilotatzen duen erakusteko.\nGure asteko jardueren agenda kontsulta dezakezu.\nMuseoa 10€ 5€\nMuseoa + Planetariuma 12,50€ 7€\nPromozio hori urte osoan aplikatuko da, eta deskontua ezin da metatu. Dagokizun egunean baliatu ahal izango duzu, betiere jaieguna edo oporraldia ez bada. Asteko jardueren agenda begiratzea komeni da.\nHaurrak 4-11 urte\nOstiralero:- Museoa: 5€\n- Museoa + Planetariuma: 7€\n- LOGIK/ LEGO JARDUERA sarreraren Abonatuaren Tarifa: 1 ordu 5€/Pertsona eta 2 ordu 9€/ Pertsona\n- 17:00 – 19:30 LEGO JARDUERAK\n- 17:30 PLANETARIUMA haurrentzat Euskaraz\n- 18:30 PLANETARIUMA haurrentzat Gaztelaniaz\n- MUSEOA IREKITA 20:00AK ARTE\nNerabeak 12-16 urte\nLarunbatero:- Museoa: 5€\n- Museora sarrerakin, moto GP simulagailurako sarrera bat opari\n- 12:00 – 14:00 / 16:00-20:00 SIMULAGAILUAK\n- 11:00- 19:30 LEGO JARDUERAK\nIkasleak 17-26 urte\n* 26 urtetik gorako ikasleak ere onartzen ditugu, eta dagokien agiri ofiziala leihatilan aurkeztuz justifikatu beharko dute.\nAsteartero:- Museoa: 5€\n- 16:00 PLANETARIUMA Euskaraz\n(A) SEGWAY zirkuitua\n(B) Zientzia ikuskizuna\n- 17:15 PLANETARIUMA Gaztelaniaz\n- 17:00 – 19:00 SIMULAGAILUAK\nNagusiak +65 urte\nOstegunero:- Museoa: 5€\n- 11:00 Museoko areto batera BISITA GIDATUA Euskaraz\n- 12:00 Museoko areto batera BISITA GIDATUA Gaztelaniaz\n(A)(B) Zientzia ikuskizunak\n- 17:30 PLANETARIUMA\n(A) Zuzenenan Gaztelaniaz\n(B) Proiekzioak Euskaraz\n* Asteak: (A)(B) txandakatuz joango dira asteak.\n* Hizkuntzak: Zientzia ikuskizun eta planetariumeko saio batzuetan hizkuntzak txandakatuz joango dira. Jardueren asteko agenda begiratzea gomendatzen da.\nJardueren asteko agenda\n"La Terraza de Miramón" kafetegiak ateak itxi ditu\nEurekaren bisita birtuala\nEkainak 02, 2020\nMaiatzak 14, 2020\nAbenduak 28, 2020\nJUPITERREN ETA SATURNOREN KONJUNTZIO HANDIA\nAbenduak 14, 2020\nUrriak 19, 2020


Gozategi taldea Etxarri Aranazko plazan - Etxarri aranatz - Guaixe.eus\nGozategi taldea Etxarri Aranazko plazan\nMaria Saez de Albeniz 2018-07-23 14:10\nGozategi taldearen espazio naturala plaza da, eta hala dela erakutsi zuen Etxarri Aranazko plazan ostiralean eskaini zuten kontzertuan. Nafarroako Gobernuak antolatzen duen Kultur programaren barruan egin zuen taldeak kontzertua\nGozategi taldearen doinuek dantzan jarri zuten Etxarri Aranazko plaza. Izan ere, taldeak horretarako ahalmena dauka: "urte hauetan guztietan konturatu gara plazan egiten dugun lana oso garrantzitsua dela. Euskaldunok ahalmena dugu kalejira batean ondokoari eskutik heltzeko kontuan izan gabe nor dagoen ondoan". G diskoa kaleratu zuten maiatzan eta kontzertuan oraingo eta lehengo abestiak jo zituzten, 26 urteko errepertorioari errepasoa eginez.\nGozategi taldearen kontzertua. Gobernuko Kultur programa.\nGuaixe 2018 uzt 20 Etxarri Aranatz\nEtxarri Aranatz. Gozategi taldearen kontzertua. Gobernuko Kultur programa. 20:30ean, plazan.


Gaitasunak antolatzen - Goierriko Hitza : Goierriko Hitza\nBadira bi urte Itaia sortu zutela Euskal Herriko toki ezberdinetako emakumeek. Lanketa ideologiko luze baten ondoren eta COVID-19ak sortu duen larritasunaren aurrean, pauso gehiagorako prest daude.\nDuela bi urte Euskal Herriko txoko ezberdinetako hainbat emakumeren eskutik jaio zen Itaia, Sare Sozialista modura. Bi urteko ibilbidea izan du jada, eta gaur arte, nagusiki, lanketa ideologiko bat burutu dute. Emakume antolakunde sozialistak iragan ostiralean aurkezpena egin zuen Legazpin.\nItaia Sare Sozialistako kideak dira Anne Guiu (Zaldibia, 1999) eta Garazi Aranburu (Beasain, 1999) Euskal Ikasketetako eta medikuntzako ikasleak dira, hurrenez hurren. «Bizi genuen testuinguruan genero auzia lantzeko erari hainbat gabezi identifikatu genizkion, eta horren harira hartu genuen emakume langileon problematika mahai gaineratzeko hautua; horretarako eta gure ideiak sozializatzera begira, blog bat sortu genuen».\nHala, «gure jardunaren erdigunean kokatu dugu gaurkotasunaren analisi kritiko eta zehatzak gauzatzea». Izan ere, «ez deritzogu ausazkoak direnik egunerokoan jasaten ditugun zapalkuntzen jatorria, ezta horiek gure baitan hartzen duten forma konkretua ere». Haatik, oinarri hauen baitan proposamen politiko ezberdinak garatzen aritu dira. Orain ordea, «bizi dugun egoeraren gordintasunak pausu bat gehiago ematera bultzatu gaitu, honi aurre egiteko ahalik eta eraginkorrena izango den antolakuntza ereduan sakonduz». Hortik eratorri da, Goierriko Itaia.\nLegazpiko gaztetxean ostiralean egindako aurkezpen saioa.\nEgoeraren larritasunaz mintzo direnean ez dute alde batera utzi COVID-19ak eragin duen krisi ekonomikoa: «COVID-19ak sortu duen osasun krisiaren ondorioz, azkartzen ari da krisi ekonomikoa, eta horrek, emakume langileongan du eragina, ingurura erreparatu besterik ez dago hortaz jabetzeko». Eta hainbat datu jarri dituzte mahai gainean: «Gutxienez 463 eraso salatu dira Euskal Herrian, irailean». Eta jarraitzen dute esaten; «egunerokoan lan harreman prekarioetara kondenatuta dauden emakume langileak nonahi aurki ditzakegu, krisi testuinguruak kale gorrian utzi dituenak ere bai, zer esanik ez oraindik ere familiako kideen erreprodukzioaz arduratu behar diren emakumeei dagokienez, borrokan diharduten zaharren egoitzetako langileei dagokienez eta abar luze amaigabe bat».\nHorren guztiaren larritasuna agerian utzi nahi dute: «Itxura batean gertakari isolatu gisara ageri zaizkigu, hots, kasu guzti hauek elkarrekiko harremanik izango ez balute bezala aurkezten dira gure bizitzetan; «norberaren arazo» bailiran eta sarritan, hala dela sinestarazten digute». Itaiako kideek, ordea, uste dute badutela zerikusirik elkarren artean, badutela oinarri komun bat; «finean, zapalkuntza forma hauetako bakoitzaren atzean badelako interes komun bat: indarrean den sistemaren indartze eta betikotzea, gizarte kapitalistarena, alegia».\nHala ere, gaizki ulertuak ekidite aldera, fenomeno hauek izan duten bilakaera historikoa kontutan izatea ezinbestekoa dela iritzi dute: «Soilik horrela uler genezakeelako egun hartzen duten forma konkretua». Horrekin esan nahi dute, «emakumeon baitan gorpuzten diren zapalkuntzen nolakotasuna prozesu historiko baten ondorio direla, eta garai bakoitzean gailendu diren gizarte interes zein horren baitan egituraturiko elementu kultural/sozialen arabera birformulatuak izan direla zapalkuntza modalitate hauek». Beraz, nabarmentzen dute, zein interesi erantzuten dioten erreparatzea beharrezkoa dela, hauek bere osotasunean borrokatu ahal izateko.\nEgun, ulertzen dute «bizi ditugun zapalkuntzak kasu isolatu izatetik urrun, osotasun bati erantzuten» diotela. «Funtzionala» zaiola «indarrean den sistema kapitalistari», izan ere, «bere interesen baitan artikulatzen da emakume langileon errealitatea». Auzi «estrukturala» da genero problematika; hortaz, «emakumearen askapen erreala ezinezkoa da sistema kapitalistaren baitan proiektatzea».\nHala ere, auzi estruktural horren espresio diren zapalkuntzak borrokatzea berehalako egin beharra dela uste dute; ulertzen dutelako, «honek emakume langilearen bizi baldintzak hobetzearekin batera, genero problematikaren neutralizazioa ekarriko duela eta horren baitan kokatzen dugu gure jarduna».\nUste dute, eskualdeko baldintzetara eta bertako emakume langileen errealitatera egokituz egin behar duela lan Goierriko Itaiak, borroka prozesuak abiarazi behar dituela eta garaipen errealak lortu, azken finean, «gaitasunak antolatu eta hauek areagotzen joan». Horrela, «lotzen gaituzten kateetatik askatzen joan eta antolakuntza politikora batzeko baldintza material zein kulturalak sortzea da apustua». Era berean, eskualde mailan hauspotzen dabilen mugimendu sozialistaren baitan kokatzen dira, eta genero prespektiba landuz, «geure aletxoa jarri nahi genuke sozialismoaren eraikuntzan». Eta berresten dute «antolakundearen izaera politiko sozialista».\nAzkenik, jardunaren berri izateko sare sozialak martxan dituzte eta egoerak ahalbidetzen duen heinean, deialdi publiko ezberdinetan parte hartzeko gobita luzatu dute. «Kalean elkartuko gara emakume langileon askapenaren alde!».


Castúo - Wikipedia, entziklopedia askea.\nCastúo Extremadurako (Espainia) hainbat mintzaira izendatzeko erabiltzen den terminoa da. Izendapen horrek, beraz, nahasketa sor dezake, Caceresko probintziaren ipar-mendebaldean hitz egiten den extremadurera edo goi-extremadurera izendatzeko erabiltzen baita maiz, autonomia erkidego horretan mintzatzen diren gaztelaniaren aldaerak ere horrela izendatzen baitira.\nEra zehatzagoan, castúoa Extremadurako gaztelaniaren aldaerak dira; extremadurera, ordea, asturleonera eta gaztelaniaren arteko trantsiziozko hizkuntza da. Gaztelaniaren aldaera extremadurar horien artean, horrela, erdi-extremadurera (medioextremeño) eta behe-extremadurera (bajoextremeño) deitutakoak nabari dira: bi-biek leoneraren eta portugesaren eragin txikia erakusten dute.\nHiztegi nahiz idaztarauak sortzeko saiakerak egon dira, normalean herri bakar bateko formak jasota.\n2 Castúoz idatzitako literatura\nCastúo izena Luis Chamizo Trigueros poeta extremadurarrak sortu zuen, Badajozen jaioa zenak: 1921eko bere El Miajón de los Castúos liburuan, Extremadurako nekazaritza eremuetako hizkera jasotzen saiatu zen. Idazleak bere liburuetan gaztelaniaren aldaerak jaso zituen, nahiz eta, esan bezala, izen horrekin gaur egun extremadurerari ere erreferentzia egiten zaion.\nCastúoz idatzitako literaturaAldatu\nCastúoa literaturara bi egileen eskutik heldu zen: José María Gabriel y Galán eta Luis Chamizo. Gaur egun zenbait egilek dialekto hori erabili izan du. Liburu berrien artean hauek aipa daitezke:\nLuis Martínez Terrón: Primera antología de poesía extremeña (De Gabriel y Galán a Juan José Camisón), 2005.\nJuan José Camisón: Marabajas, 2002.\nJosé María Alcón Olivera: Requilorios, 1984. Castúoz idatzitako lehen eleberria izan zen.\n(Gaztelaniaz) Extremadurako hizkerei buruzko baliabide didaktikoak\n(Gaztelaniaz) Extremadurako hizkuntza kartografia\n(Gaztelaniaz) APLEx, Extremadurako hizkuntzen aldeko elkartea\nAzken aldaketa 9 otsaila 2021(e)an, 19:48(e)tan\nOrriaren azken aldaketa: 9 otsaila 2021, 19:48.


Gazteentzako hiru etxebizitza alokairuan jarriko ditu Zaratamoko Udalak | Geuria\nGurutzalde 60, Elexalde 1 eta Arkotxa 34 dira Udalak alokairuan jarriko dituen etxebizitzak // Google\nGazteentzako udal etxebizitzak alokairu sozialean jartzeko ordenantza onartu du aho batez Zaratamoko udalbatzak. Ordenantza horren xedea da Zaratamoko Udalaren jabetzako etxebizitzen errentamendua arautzea, “18-35 urte bitarteko gazteei bizitoki iragankor bat emateko eta emantzipatzen laguntzeko”, dio Alberto Ugarriza Zaratamoko alkateak.\n“Prozedura administratiboa martxan dago. Orain arte webgunean egon da ordenantzaren lehen zirriborroa herritarrek ekarpenak eta iruzkinak egin ditzaten, eta orain, udalbatzak onartuta, Bizkaiko Boletin Ofizialean argitaratuko dugu. Boletinean legezko epea pasatuta alegaziorik ez badago, udalbatzan behin betiko onarpena emango zaio eta indarrean sartuko da”, dio Ugarrizak.\nHasteko, hiru etxebizitza jarriko dituzte alokairuan (Gurutzalde 60, Elexalde 1 eta Arkotxa 34) eta horiek prestatzen ari da Udala: “Irailean Arkotxako etxebizitza konpontzen hasiko gara eta Udalaren lonja bat etxebizitza bihurtzeko proiektua onartuko dugu. Beste apartamentua alokatzeko prest dago. Hirurak prest ditugunean esleituko ditugu”, dio Ugarrizak. Arkotxakoak hiru logela ditu eta beste biak logela bakarreko apartamentuak dira.\nAlokairu-programan izena eman nahi dutenek eskaera aurkeztu behar dute Zaratamoko udaletxeko Herritarrentzako Arreta Zerbitzuan. Eskatzaileek Zaratamon erroldatuta egon beharko dute, eta gutxieneko eta gehieneko diru sarrera gordinak zehaztu beharko dituzte. Hain zuzen ere, diru sarrera gordinen arabera alokairuaren prezioa kalkulatuko dute (115 eta 300 euro artean). Kontratuaren gutxieneko iraupena hiru urtekoa izango da, eta bost urtera arte luzatu ahal izango da.\nSailkatuta: Alokairu Soziala, Etxebizitzak, Gazteak, Portada\nGazteak eta umeak izango dira Euskararen Eguneko protagonistak, Arrigorriagan\nZeberioko Gazteen Lagunarteko eta Bizkaiko Eskolarteko Txapelketako partidak jokatuko dituzte arrastian


Publizitateari esker bizi dira | Bizigiro | Berria\nHIZKUNTZA GUTXITUETAKO HEDABIDEAK (X)\nPublizitateari esker bizi dira\nRadio Kaszebek programazioaren erdia kaxubieraz egiten du; beste erdia, polonieraz. Irratia tresna garrantzitsua da Poloniako Pomerania eskualdeko kaxubiarrentzat.\nRadio Kaszebe irratiko kideak. Programazioaren erdia kaxubieraz egiten dute. SYLWESTER CISZEK Tamaina handiagoan ikusi\nKaszebe deitzen diote kaxubiarrek bizi diren herrialdeari, Kaxubiari. Eta Radio Kaszebe da gaur egun hizkuntza horretan emititzen duen irrati bakarra —emankizunen erdiak kaxubieraz dira, eta beste erdiak, berriz, polonieraz—. 2004ko abenduaren 18an ekin zion irratiak emisioei, baina aurretik proiektua lantzen gogotsu aritu zirela oroitu du Anna Kosciukiewiczek, Radio Kaszebeko zuzendari eta editoreak: «Prestaketa lanak 2002. urtean hasi ziren. Kaxubiar jatorriko politikari bat Poloniako hedabide publikoen ardura postu batean zegoen, eta hizkuntzaren normalizazioaren alde lanean genbiltzanoi esan zigun frekuentzia bat lortzeko aukera egon zitekeela. Informazio horrek ametsa piztu zuen kaxubieraren aldeko aktibisten artean. Handik bi urtera, ametsaren emaitza uhinetan zegoen».\nKaxubiarrak Poloniako iparraldean bizi dira, Pomerania eskualdean. Lau herritarretatik bat da kaxubiarra inguru horretan, baina hizkuntzaren egoera okerragoa da. Izan ere, 500.000 kaxubiar daude, eta horietatik 108.000 dira kaxubieraz egiten dutenak. Radio Kaszebe irratian ez ezik, Pomerania aldizkarian ere testuen erdiak kaxubieraz dira. Halaber, literatur aldizkari bat argitaratzen dute kaxubiarrek beren hizkuntzan: Skra.\nRadio Kaszebe irrati komertziala dela nabarmendu du Kosciukiewiczek: «Helburua komertziala da, Poloniako legeak ez baitu aparteko kategoriarik jasotzen emisora elebidunentzat edo etnikoentzat. Ondorioz, dirua irabazi beharra daukagu beste irrati komertzial guztiek egiten duten modu berean». Irratiko zuzendari eta editoreak aitortu du horrek eragin nabarmena duela egiten duten programazioan. «Publizitateaz bizi gara, eta denbora asko gorde behar izaten dugu iragarkientzat. Era berean, merkatuan dauden beste irrati batzuekin lehiatu behar izaten dugu», azaldu du Kosciukiewiczek. Aurrekontuaren %87 iragarkiekin eta babesleen ekarpenarekin osatzen dute, eta beste %13 Poloniako Gobernuaren diru laguntzekin osatzen dute.\nIrratiko arduradunak gaineratu du programazioan nagusi direla musika, tokiko albistegiak eta DJen zuzeneko emankizunak. Irratiko lantaldean, bost kazetari albistegiez arduratzen dira; bost DJ dituzte musika emankizunetarako; bi langile teknikari lanetan aritzen dira; eta bost lagun publizitateaz arduratzen dira.\nKaxubian, 860.000 entzulerengana iristeko ahalmena du Radio Kaszebek uhinen bidez. Astero irratia entzuten dutenak 160.000 inguru direla azaldu du Kosciukiewiczek. «Entzuleekin hartu-emana sustatzen dugu ekitaldien eta lehiaketen bitartez. Baita webaren eta sare sozialen bidez ere». Gazteak kaxubieraz kantatzera animatzeko helburuarekin, Kashubian Idol musika lehiaketa jarri zuten martxan —Gaztearen maketa lehiaketaren antzekoa—. «Lehiaketa horrek arrakasta handia lortu du hamar urtez». Kaxubiarrez kantatzen duten musika taldeen artean, bestalde, pop estiloa rockari gailentzen zaio. «Gutxi dira rocka kaxubieraz egitera animatzen direnak».\nEtorkizuneko erronken artean, irratiko zuzendariak funtsezkotzat jo du Pomeranian bizi diren kaxubiar guztien artean lotura afektiboak eraikitzea. «Benetako elebitasuna egotea nahiko genuke». Era berean, aurten igorgailu berri bat jarriko dute martxan, eta datorren urtean beste bat. «Horri esker, entzule potentzialak milioi bat izango dira 2019an».\nEuskal Herrira bisita\nDatorren astean, Euskal Herrira etorriko dira Kosciukiewicz eta Artur Jablonsczi irratiko esataria —bigarrengoz aurten—; biak Kaxubiarren Batasuna elkarteko kideak dira, eta lehenengo kaxubiar ikastolaren sustatzaileak. Garabide elkarteko ordezkariekin bilduko dira, Euskal Herriko hainbat eragilerekin elkarlanean dituzten proiektuez aritzeko. Irratiko beste bi kide Gasteizen izango dira hilaren 16tik 19ra, Higa hizkuntza gutxituetako gazteen nazioarteko topaketan.


Datorren astean zabalduko dute Markina-Xemeingo Frai Bartolome kalea - Lea-Artibai eta Mutrikuko Hitza : Lea-Artibai eta Mutrikuko Hitza\nDatorren astean zabalduko dute Markina-Xemeingo Frai Bartolome kalea\nOrdura arte, Zelaibarrira zuzentzeko, Goikoportaletik sartzen jarraitu beharko dute ibilgailuek. Urbitarteko lanak, berriz, irailaren amaierarako amaituta egotea espero dute.\nFrai Bartolome kaleko lanak. Argazkia: Markina-Xemeingo Udala\nLurzoruaren inprimazio lanak direla eta, ibilgailuen zirkulazioari itxita dago Markina-Xemeingo Frai Bartolome kalea. Soilik bertan garajea dutenek daukatela baimenduta sarrera jakitera eman du Markina-Xemeingo Udalak. Datorren astelehenerako [irailak 16] errepidea zabalik egotea aurreikusten dute. “Ordura arte, Zelaibarrira zuzentzeko, Goikoportaletik sartu beharko dute ibilgailuek”, zehaztu du udalak.\nZelaibarriko lanak bi fasetan egiten ari direla jakitera eman dute: Alde batetik, Kintal tabernatik garaje sarreraraino, eta bestetik, garaje sarreratik Bizenta Mogel parkeraino. “Modu horretan, garajeetara sarbidea bermatuko da uneoro”.\nUr Partzuergoa Urbitarteko ur saneamendu sisteman egiten ari den lanei dagokienez, irailaren amaierarako amaituta egotea espero du udalak, Arretxinagako jaietarako, hain zuzen. Bestalde, Iparragirreko EUT-aren eta Ibazetako zundaketaren arteko konexio proiektuaren obrak urri amaieran amaituko direla aurreratu dute. Iturritxu kaleko lanak eginda, Karmengo kalekoak aste honetan amaituko direla azaldu dute.


Abadiñoko Udalak III. Berdintasun Plana onartu du - andra.eus\nandra.eus23 martxoa, 20210\nAbadiñoko Udalak bere azken Osoko Bilkuran Berdintasunerako III. Plana onartu du, emakume eta gizonen arteko benetako berdintasunean oinarritutako gizarte bat lortzeko bidean aurrera egiten jarraitzeko.\nRosa Maria Miguel Perez Abadiñoko Berdintasun eta Aniztasun arloko zinegotziak esan duenez, Plan hau indarrean egongo da 2021etik 2024ra arte, eta diskriminazioari aurre egiteko eta emakumeen ahalduntzea bultzatzeko neurri zehatzak biltzen ditu.\n“Plan honekin Udalari tresna eraginkor bat eman nahi diogu berdintasuna arlo guztietan bultzatzeko”, azaldu du. Rosa Maria Miguelek azpimarratu duenez, Udalak eta herritarrek desberdintasunaren aurka egindako lanaren azterketa-prozesu baten emaitza izan da Plana. Lan horren barruan, elkarrizketak egin dira eta batzar ireki bat antolatu da herriaren egungo beharrizanak eta erronkak identifikatzeko.\nAbadiñoko Berdintasun eta Aniztasun arloko zinegotziak esan duenez, Planak “lau ardatz nagusi” ditu: politika publiko guztietan berdintasunaren printzipioa bultzatzeko ekimenak, emakumeen ahalduntzea, berdintasunezko antolaketa soziala lortzea, eta indarkeria matxistaren aurkako borroka.\nHerritarrei III. Berdintasun Planaren garrantziaren berri emateko, Abadiñoko Udalak bideo informatibo bat eta triptiko bat argitaratu ditu Planaren eduki nagusiekin. Biak osorik daude ikusgai udalaren webgunean.\nCurso: Abolicionismo para principiantes <\nEuskal Herriko Emakume Musikarien Topaketak egingo dituzte larunbatean Donostian >\nAbadiñoko Udala 18 martxoa, 2021\nLa Escuela de Empoderamiento de Abadiño abre el plazo de inscripción para los cursos de primavera\nLa Escuela de Empoderamiento de Abadiño abrirá, hasta el 31 de marzo, el plazo...